Bir günə 1 kq çəkini necə atmaq olar? » Qadınlar.Co - Qadınlara Özəl Paylaşımlar\nBir günə 1 kq çəkini necə atmaq olar?\nBəzən elə hallar olur ki, sabahkı gün üçün heç olmasa bir kq artıq çəkidən belə qurtarmaq lazım olduğunu dərd edirik. Bu dəfə sizlərə, bahalı arıqlama vastələri və trenajor zallarından istifadə etmədən, çox faydalı və sağlam formada artıq çəkidən azad olmaq haqqında bir neçə üsul təqdim edəcəyəm. Özünüzə uyğun hesab etdiyinizi seçməklə elə sabaha bir kq azalmış çəki ilə durmağın sevincini yaşayacaqsınız.\nBirinci üsul (qarışıq içki və yüngül meyvə-tərəvəz salatı)\nBütün gün ərzində-səhər, günorta və axşam siz şəfa içkisini qəbul etməlisiniz.\n"Şəfa İçkisi"nin hazırlanması- 1st ayran, 1x/q un halına salınmış qarabaşaqla qarışdırılır.Bu həqiqətən də şəfa içkisidir. O həzmi normallaşdırır və damarları təmizləyir. Bu içki həmçinin sağlam arıqlamaq istəyənlər üçün də idealdır. Qalan qidaları isə yüngül meyvə-tərəvəz salatıları doldurmalıdır (alma və kələm, azca zeytun yağı və s.). Bu üsul nəinki sizi cavanlaşdırıcaq və orqanizmi şlaklardan təmizləyəcək, həm də sizə qısa zaman ərzində arıqlamağa yardımçı olacaq! Bu cür "boşaldıcı" gün rejimini həftədə bir dəfə və ya 2 həftədə 1 dəfə sizin sağlamlığınızdan və həyat tərzinizdən asılı olaraq tətbiq etmək olar.\nAxşamüstü aclıq hiss etdikdə duzəricili qəbul edib (magnium sulfat-Epson duzu, natrium sulfat- Qlauberov duzu), yemək yemədən yatmaq lazımdır. Yatan vaxtı 1-2 dolu stəkan ilıq su içmək tələb olunur. Səhər 3l qələvi su (qazsız) hazırlamaq lazımdır, sonra onu eyni porsiyalara bölüb gün ərzində aralarındakı məsafə eyni olmaqla qəbul etmək tələb olunur. İlk dəfə bu üsulu istifadə edən zaman azca bulantı, baş ağrısı müşahidə oluna bilər. Bu xoşagəlməz hallarla rastlaşmamaq üçün, su bu qayda ilə hazırlanmalıdır: 1 st. isti su ilə 1ç/q bal qarışdırılır, üzərində 1 ç/q təzə sıxıılmış limon suyu əlavə olunur. Bu gündən başlayaraq nahar və şam yeməyinə qatıq və ya zeytun yağı əlavə olunmuş meyvə və tərəvəz salatları yeyilməlidir. Üsulun düzgün tətbiqi ilə bir gün ərzində 1-2 kq itirmiş olacaqsınız.\nÜçüncü üsul (xiyarla boşaldıcı gün)\nTez bir zamanda arıqlamaq üçün başqa bir üsul da mövcuddur. Bunun üçün bütün gün ərzində yalnız bir qidanı- xiyarı qəbul etmək tələb olunur. Gün ərzində 2kq xiyarı 4-6 porsiyaya ayırıb aralarındakı interval eyni olmaqla qəbul etmək tələb olunur. Tərəvəzi duzlamaq və ya ona nə isə əlavə etmək olmaz. Bundan əlavə gün ərzində daha çox su içmək lazımdır ki, orqaqnizmin su balansı tənzimlənsin. Digər qida və ərəzaqlardan istifadə bu gün qadağandır!\nKimə gün ərzində ac qalmaq və ya bir ərzaqla qidalanmaq çətin gəlirsə, onlara aşağıdakı pəhriz məsləhət görülür.\nSəhər yeməyi; bir qreypfrutun yarısı və ya 2 orta ölçülü alma (yaxşı olar ki, bu pəhriz zamanı yaşıl almadan istifadə olunsun), sürtgəcdən keçirilmiş bişmiş çuğundur, 1ç/q zeytun yağı, 1ç/q limon şirəsi ilə salat hazırlamaq və səhər yeməyini yaşıl çay ilə tamamlamaq lazımdır.\nNahar; 1 fincan isti tərəvəzli bulyon, 100q aşmayan buxarda bişmiş tərəvəz və stəkan təzə ayran (cəfəri, kərəviz və ya şüyüd əlavəli). Naharı itburnu çayı ilə yekunlaşdırmaq. İtburnu çayını hazırlamaq üçün, bir neçə itburnu meyvəsini xırdalayıb ondan 2ç/q götürüb qaynar su əlavə etmək və 5-6 dəqiqə ağzını örtərək dəmə qoymaq lazımdır. Qəbul edən zaman 1ç/q bal əlavə etmək lazımdır.\nŞam yeməyi; 150 q porsiyanı aşmadan çiy tərəvəz və didilmiş toyuq sinəsi və ya balıqla salat şam yeməyini təşkil edəcək. Sonda 1 st çay və ya şəkərsiz kofe də qəbul etmək olar.\nHəmişə formada olun!скачать dle 11.3\nHəftədə 5 kq arıqladan detoks ayran diyetası\nMeyvələr də kökəldərmiş\nSellüliti aradan qaldıran pəhriz\n28 147 1\n7 451 0


Novruz Novruzlu tamaşaçıları Eşqin səfasına dəvət edir – Opera və Balet Teatrında təsəvvüf musiqisi (Foto) – Reportyor\nNovruz Novruzlu tamaşaçıları Eşqin səfasına dəvət edir – Opera və Balet Teatrında təsəvvüf musiqisi (Foto)\n01/03/2018 01/03/2018 reportyor.az 0 Comments\nMartın 18-də təsəvvüf musiqisi həvəskarlarını çox gözəl bir tədbir gözləyir.\n18 mart 2018-ci il tarixində saat 19-00 da Azərbaycan Dövlət Akademik Opera və Balet Teatrında müğənni, aktyor Novruz Novruzlunun “UZUN İNCƏ BİR YOLDAYAM” adlı solo konserti keçiriləcək.\nNovruz Novruzlu Azərbaycanda mistik musiqi qrupunun professional səviyyədə ilk qurucusudur. Onun ifa etdiyi musiqi insanın ruhuna ilk başlanğıc məkana mənsubluğunu təlqin edən nəğmələrdir. Bu musiqinin yol açdığı cığıra düşən tamaşaçı dünyanın faniliyini unudur, özünü Bəqadan gələnlərin ağuşunda bulur. “Allahdan gəldik, Allaha dönəcəyik” – Novruzun oxuduqlarında insana verilən ilahi mesaj budur.\nBir zövqün təntənəsində bu rahatlığı yaşamaq istəyirsinizsə, siz də bu tamaşada yer alın. O konsertə toplaşanlar özünü Eşqin səfasında qonaq hiss etməyəcək. Hamı bu Eşqin yolunda bir bütündür. Bu yola bələdçiliyi isə Novruz Novruzlu edəcək.\nAzərbaycan Dövlət Akademik Opera və Balet Teatrının solisti Novruz Novruzlu 1960-cı ildə Ordubad şəhərində anadan olub. Hələ uşaq ikən musiqiyə marağının böyük olduğunu deyir. Orta məktəbdə oxuduğu müddətdə musiqi ilə bağlı bütün tədbirlərdə çıxış edib. Orta məktəbi bitirdikdən sonra İncəsənət Universitetinin musiqili-komediya aktyorluğu fakültəsinə daxil olub. N.Novruzlunun institutda oxuduğu illərdə bir çox müsabiqələrdə uğurlu çıxışları olub. “Savalan” qrupunun bədii rəhbəri institutda oxuduğu müddətdə “Ulduz” tamaşasında Zəfər, “Arşın mal alan”da Əsgər, “O olmasın, bu olsun” tamaşasında Sərvər rollarını ifa edib. Bir müddət “Şərq ansamblı”nda solist kimi fəaliyyət göstərib. Məlumat üçün söyləyək ki, sözügedən ansambl dünya xalqlarının musiqilərini ifa edirdi. İnstitutda oxuduğu illərdə bir çox müsabiqələrdə uğurlu çıxışları olub. İnstitutu bitirdikdən sonra Firudun Mehdiyevin səhnələşdirdiyi “O olmasın, bu olsun” tamaşasında Əsgər rolunu ifa edib. Novruz Novruzlu hazırda Akademik Opera və Balet Teatrında işləyir. Qarabağ hadisələri baş verdikdən sonra oxuya bilmədiyini vurğulayan N.Novruzlu daha ciddi işlərlə məşğul olmağı qərara alıb və beləliklə “Savalan” qrupu yaradılıb.\nTamaşaçılar konsertə biletləri teatrın və “ASAN XİDMƏT”in kassalarından əldə edə bilərlər. /Avropa.info/\n← Türk ordusu tarixində ilk belə hücuma başlayır\nHər gün bu ərzaqlardan MÜTLƏQ istifadə edin! →


EITI: Azərbaycanda vətəndaş cəmiyyətinin vəziyyəti "4 ay ərzində" yaxşılaşmalıdır - BBC News Azərbaycanca\nŞəklin mənbəyi, EITI International Secretariat\nÇərşənbə axşamı EITI idarə heyətinin üzvləri arasında müzakirələr davam edib\nNövbəti dörd ay ərzində Azərbaycanda vətəndaş cəmiyyətinin vəziyyəti yaxşılaşmasa, EITI (Mədən Sənayesində Şəffaflıq Təşəbbüsü) Azərbaycanın təşəbbüsdəki statusunu dayandıra bilər, EITI-ın Siyasət və Region üzrə Direktoru Dyveke Rogan BBC Azərbaycancaya deyib.\nÇərşənbə günü Qazaxıstan paytaxtı Astanada keçirilən müzakirələr zamanı EITI Azərbaycanın bu qurumda statusu barədə qərar verib.\nÖtən il Azərbaycana bir sıra islahat tədbirləri görmək barədə məsləhət verilib. Azərbaycan bu tədbirlərin çoxunda "əhəmiyyətli irəliləyiş" əldə edib deyə, ölkənin statusu "namizəd" olaraq qalıb.\nAzərbaycan tərəfi bu qərara "müsbət" yanaşdığını deyir. "Azərbaycan hökuməti bu islahedici addımların icrası istiqamətində fəaliyyətlərini davam etdirəcəkdır", Neft Fondunun İcraçı Direktoru Şahmar Mövsümov BBC Azərbaycaya deyib.\nLakin EITI deyir ki, növbəti islahedici addımların atılmasını gözləyir.\nEITI sədri Fredrik Reinfeldtin sözlərinə görə, 2015-ci ilə nisbətən Azərbaycan qurumun standartlarını həyata keçirməkdə "əhəmiyyətli irəliləyişlər edib".\nMSŞT QHT koalisiyasının keçmiş kordinatoru və şura üzvü Zöhrab İsmayılın fikrincə bu qərar "adekvat deyil" və EITI İdarə Heyəti məsələyə "daha sərt yanaşmalı idi".\nOnun sözlərinə görə, Azərbaycanda vətəndaş cəmiyyəti "demək olar ki, prosesdən kənarlaşdırılıb" və EITI prosesində "yetərincə iştirak edə bilmir".\nAzərbaycanın indiyə qədər həyata keçirdiyi dəyişikliklər kökündən həll olunçalı məsələni "həll etmir".\nProblemlərin həllinə gəldikdə isə cənab İsmayıl deyir ki, bunun üçün "qanunvericilik dəyişdirilməli, vətəndaş cəmiyyətinin fəaliyyətinə qoyulmuş süni əngəllər aradan qalxmalı idi".\nO, bu gün hökumətə verilən 4 ayı kompromis hesab edir - bu, "sadəcə hökumətə verilmiş əlavə vaxtdır".\nAzərbaycan hökuməti 2015-ci ilin yanvar ayında attestasiya prosesindən keçməyə başlayıb.\n"Əgər Azərbaycan bütün lazımi tədbirləri yerinə yetirsəydi, İdarə Heyəti Azərbaycanı tamhüquqlu üzv elan edə bilərdi", Dyveke Rogan deyir.\nƏgər EITI İdarə Heyəti qərar versəydi ki, kifayət qədər irəliləyişlər əldə olunmayıb, Azərbaycanın statusu dondudulardı, İdarə Heyəti Azərbaycanın heç irəli getmədiyini desəydi isə Azərbaycan "siyahıdan çıxarıla bilərdi".\nEITI dünyada mədən hasilatı ilə məşğul olan şirkətlərin şəffaflığını təmin etmək üçün çalışan qurumdur.\nQurumun standartlarını yerinə yetirmək üçün hər ölkə EITI Standartında göstərilən şəffaflıq tələblərini həyata keçirdiyini göstərən müstəqil qiymətləndirmədən keçməlidir. Bu, "EITI Attestasiyası" adlanır.\nAzərbaycan bu attestasiyadan keçməli olan ilk ölkədir.\nOktyabrın ortalarında Neft Fondunun İcraçı Direktoru Şahmar Mövsümov BBC Azərbaycanın sualını cavablandıraraq demişdi ki, "Azərbaycan böyük irəliləyişlər əldə edib, amma hələ də, müəyyən məsələlər qalır".\nAzərbaycanın beynəlxalq təşəbbüsdə statusuna yenidən baxılacaq\n"Qanunvericilikdə dəyişikliklər olmuşdu və bu, qeyri-hökumət təşkilatlarının bu prosesdə iştirakını müəyyən mənada məhdudlaşdırmışdı, çətinliklər yaratmışdı", Şahmar Mövsümov bildirib.\nVideo, Azərbaycanın beynəlxalq təşəbbüsdə statusuna yenidən baxılacaq, Duration 2,06\nAzərbaycanın Mədən Sənayesində Şəffaflıq Təşəbbüsündə (EITI) statusuna bu ayın sonlarında yenidən baxılacaq, hökumət rəsmisi bildirir.


LUKOIL prezidenti: “Azərbaycana nəhəng investisiya qoymaqda maraqlıyıq”\naccess_time07/06/2019 00:33 folder_openArxiv\nAPA xəbər verir ki, bunu LUKOIL şirkətinin prezidenti, Azərbaycan əsilli rusiyalı milyarder Vahid Ələkbərov deyib.\nO, Azərbaycanın siyasi cəhətdən sabit ölkə olduğunu bildirib: "Azərbaycanın sabit qanunvericiliyi var. Ölkədə möhtəşəm investisiya mühiti yaradılıb. Ona görə də Azərbaycandakı mövcudluğumuzu daha da artırmaqda maraqlıyıq”.\nLUKOIL prezidenti rəhbəri olduğu şirkətin Azərbaycandakı layihələrindən və Azərbaycan Dövlət Neft Şirkəti - SOCAR-la əməkdaşlığından da danışıb: "Biz hazırda SOCAR-la "Ümid və "Babək” yataqları layihəsi üzərində işləyirik. Bu layihəyə daxil olmaqda maraqlıyıq. Hazırda texniki və iqtisadi məsələlər müzakirə olunur. Əgər hər iki tərəf iqtisadi sahədə anlaşsa, o zaman biz Azərbaycana nəhəng investisiya qoymaqda maraqlıyıq”.\nV. Ələkbərov LUKOIL və SOCAR arasında birgə layihələrdən başqa da əməkdaşlığın mövcud olduğunu söyləyib: "Biz SOCAR-la öz fəaliyyətimizi dünya bazarında koordinasiya edirik. Bundan əlavə, LUKOIL "SOCAR Türkiyə”nin neft məhsulları emal edən zavodunun nəhəng təchizatçısıdır”.


Müsbət siqnallar gəlməyə başladı: “Ermənistan və Azərbaycan arasında barışıq...” » Cenub.az - Regional Qazet\nMüsbət siqnallar gəlməyə başladı: “Ermənistan və Azərbaycan arasında barışıq...”\n“Azərbaycan və Ermənistan liderlərinin mümkün görüşündə 10 noyabr və 11 yanvar anlaşmaları müzakirə ediləcək”.\nPolitoloq Ermənistan-Azərbaycan gərginliyindəki son hadisələrə diqqət çəkib:\n“Ermənistan Baş naziri Nikol Paşinyan Qarabağ məsələsini “minalı sahə” adlandırıb və ora yaxınlaşmağın Ermənistan üçün fəlakətə yol açacağını deyib. Nəhayət Paşinyan reallığı anladı və qəbul etdi. Həqiqətən də erməni baş nazir ikitərəfli əlaqələrin normallaşması üzrə aparılacaq danışıqlar prosesində Qarabağ sahəsinə girərsə, “mina”ya düşəcək. Çünki Qarabağ münaqişəsi artıq öz həllini tapıb. Bu, Azərbaycan Prezidenti İlham Əliyev tərəfindən dəfələrlə dilə gətirilib.\nPrezident İlham Əliyev Suqovuşan və Talış kəndinə səfərində Ermənistana bir daha öz mesajlarını çatdırdı. Bu mesajlardan anlaşılan budur ki, Minsk qrupu bundan sonra yalnız iki dövlətin liderinin görüşünü təşkil edərək, Ermənistan və Azərbaycan arasında sülh müqaviləsinin bağlanması üzrə çalışmalıdır. Minsk qrupu bağlı qapılar arxasında Qarabağ danışıqlarına cəhd etsə, Azərbaycan bundan çəkinməlidir. Çünki Minsk qrupu bundan istifadə edərək, “status” məsələsini gündəmdə saxlamağa cəhd edəcək”.\nMəhəmməd Əsədullazadənin fikirincə, Azərbaycan və Ermənistan liderlərinin mümkün görüşündə 10 noyabr və 11 yanvar anlaşmaları müzakirə ediləcək:\n“Belə bir görüşün baş tutması ikitərəfli təmaslarda normallaşmaya və nəqliyyat əlaqələrinin bərpasına gətirib çıxara bilər. Qazaxın işğalda olan 7, Naxçıvanın isə bir kəndinin azad edilməsi yönündə irəliləyişlərə səbəb olacaq. Artıq yerdə qalan məsələlərin həlli istiqamətində Ermənistan və Azərbaycandan müsbət siqnallar verilir.\nTəsadüfi deyil ki, prezident Suqovuşanda verdiyi mesajlarda Nikol Paşinyan haqqında mənfi ifadəyə yer vermədi. Dövlət başçısı çıxışında Ermənistanın revanşist eks-prezidentlərinin sərsəmləmələrinə kəskin reaksiya verdi. Ümumiyyətlə, bu mesajlar Ermənistanda Azərbaycana qarşı qisas çağırışları edənlərə ünvanlanmışdı, təkcə onlara yox.\nHesab edirəm ki, Prezident İlham Əliyev və Nikol Paşinyan arasındakı görüş Rusiyanın vasitəçilyi ilə yox, birbaşa qarşılıqlı razılaşma ilə baş tutacaq. Əgər Paşinyan bu görüşə mina xəritələrini gətirəcəksə, bunlar reallığı əks etdirməlidir. Əks halda bununla özünü çətin vəziyyətə salacaq”.


Sürücü və qohumları ilə qarşıdurma- Polislər yaralandı\n29 İyul 2015 22:30\nBu gün Binəqədi rayonu ərazisində sürücü və onun qohumları ilə Yol Polisi əməkdaşları arasında qarşıdurma yaranıb.\nAzNews.az xəbər verir ki, Daxili İşlər Nazirliyindən qafqazinfo-ya verilən məlumata görə, saat 11 radələrində Binəqədi rayonu ərazisində əvvəllər məhkum olunmuş Nurlan Manafov "Tofaş" markalı avtomobili idarə edərkən sürət həddini aşdığına və nəqliyyat vasitəsinin konstruksiyasında dəyişiklik etdiyinə görə ərazidə xidmətdə olan Yol-Patrul Xidmətinin əməkdaşları tərəfindən ona "saxla" işarəsi verilib. Polisin qanuni tələbinə məhəl qoymayan sürücü avtomobilin sürətini daha da artıraraq yol hərəkəti qaydalarını davamlı şəkildə pozmaqla digər hərəkət iştirakçıları üçün real qəza şəraiti yaradaraq avtoxuliqanlıq hərəkətlərini davam etdirərək Abşeron rayonunun Mehdiabad qəsəbəsindəki yeni yaşayış massivinə daxil olub.\nSürücünün məsuliyyətə cəlb edilməsi üçün qeyd edilən ünvana gələn Binəqədi RPİ DYPŞ-nin əməkdaşları Nurlan Manafovun qohumlarının zor tətbiqi və kobud müdaxilələri ilə üzləşiblər. Əllərində müxtəlif kəsici və küt alətlər olan bir neçə şəxs xidməti vəzifələrinin icrasını həyata keçirən polis əməkdaşlarına qarşı zor tətbiq edərək onlara müxtəlif dərəcəli bədən xəsarətləri yetirib, xidməti "BMW" markalı avtomobilə isə maddi ziyan vurublar.\nDərhal görülən tədbirlər nəticəsində hadisənin iştirakçıları əvvəllər məhkum olunmuşlar Nurlan Manafov və Vüsal Əliyev, eləcə də Teymur Əliyev, Rəcəb Manafov, Xatirə Əliyeva saxlanılıblar. Müvafiq təlimata uyğun olaraq onlar xidməti "Fiat Doblo" markalı avtomobildə RPİ-yə gətirilərkən Rəcəb Manafov qaçıb, Xatirə Əliyeva isə qaçmağa cəhd edərkən yıxılaraq xəsarət alıb.\nFaktla bağlı Binəqədi RPİ-də cinayət işi qaldırılıb, araşdırmalar aparılır.


Xəbərlərin siyahısı: 19.03.2016 » YeniSumqayit.az - Sumqayıt xəbərləri, maraqlı xəbərlər, yeniliklər vs...\nSumqayıtda 200 ehtiyac sahibinə Novruz sovqatı paylanıldı\nXalqımızın qədim və milli bayramı olan Novruz bayramı münasibətilə ölkəmizin bütün bölgələrində xeyriyyəçilik tədbirləri həyata keçirilir. Sumqayıt şəhərində də bu qəbildən olan aksiyalar davam etdirilib. Belə ki, "Azərikimya” İstehsalat Birliyi və Qızıl Aypara Cəmiyyəti Sumqayıt şəhər bölməsinin\nSumqayıtda oğurlanan avtomobil Göyçayda tapılıb - VİDEO\nSumqayıtdakı maşın bazarından oğurlanan avtomobil Göyçay rayonundakı emalatxanalardan birindən tapılıb. Sumqayıt polisi şəhər ərazisindən oğurluq edən şəxsi saxlayıb. "Xəzər Xəbər" məlumat verir ki, s axlanılan gənc şəhər ərazisindəki avtomobil bazarından ''VAZ- 2107'' markalı avtomobil oğurlamaqda\nMartın 18-də kənd təsərrüfatı naziri Heydər Əsədov Novruz bayramı münasibəti ilə Sumqayıt şəhərində təşkil olunmuş kənd təsərrüfatı məhsullarının satış-yarmarkasında olub. Nazirliyin Mətbuat Xidmətinin məlumatına görə, nazir Heydər Əsədov qiymətlərlə maraqlanıb, istehsalçı və istehlakçılarla söhbət\nSumqayıtdan avtomobil qaçıran Abşeron sakini tutuldu\nMartın 16-da Sumqayıt şəhərində oğurluq hadisəsi baş verib. "Yenisumqayit.az" Daxili İşlər Nazirliyinin saytına istinadla xəbər verir ki, şəhərin 3-cü mikrorayon ərazisindən şəhər sakini Namiq Aslanova məxsus "Ford” markalı avtomobil qaçırılıb. Sumqayıt ŞPİ 3-cü PB əməkdaşlarının həyata\nSOCAR erməni təcavüzü nəticəsində doğma yurdlarından didərgin düşmüş qaçqın və məcburi köçkünlərə qayğı göstərilməsini daim diqqət mərkəzində saxlayır. Şirkətin Mətbuat Xidmətinin məlumatına görə, h ər il olduğu kimi bu il də xeyriyyəçilik missiyasına sadiq qalan SOCAR tərəfindən bu günlərdə Novruz\nSumqayıt şəhərində yerləşən 28 saylı tam orta məktəbdə illərdən bəri çox gözəl bir ənənə formalaşıb. Belə ki, hər il Novruz bayramı ərəfəsində məktəbin bütün müəllim və şagird heyəti toplanaraq Vətənimizi, Dövlətimizi qoruyan əsgər və zabitlərimizə bayram sovqatları hazırlayırlar. Məktəbin bu gözəl\nİp tutdular, güc göstərdilər, rəqs etdilər - KİMYAÇILARDAN NOVRUZ TƏBRİKİ\nHörmətli həmvətənlər, əziz xanımlar və cənablar. Sizi gəlişi ilə xalqımıza böyük sevinc bəxş edən, Azərbaycanın və bütün türk dünya-sının ən qədim və ən sevimli milli bayramı olan Novruz bayramı münasibətilə səmimi-qəlbdən təbrik edirik. Xalqımızın bu günə qədər yaşatdığı, qoruyub gələcək nəsillərə


525-ci Qəzet - Bolqarıstanda parlament seçkiləri\nBolqarıstanda parlament seçkiləri\nÖLKƏDƏ TÜRK AZLIĞININ DƏSTƏKLƏDİYİ "HÜQUQ VƏ AZADLIQLAR UĞRUNDA HƏRƏKAT" PARTİYASI CİDDİ SİYASİ QÜVVƏYƏ ÇEVRİLİR\nAprelin 4-də Bolqarıstanda keçirilən parlament seçkilərində hazırkı Baş nazir Boyko Borisovun rəhbərlik etdiyi QERB Partiyası rəqiblərini qabaqlayaraq seçkidən birinci partiya kimi çıxdı. Bu isə Boyko Borisova növbəti hökuməti formalaşdırmaq imkanı verir.\nDoğrudur, QERB Partiyasının təkbaşına hökumət qurması mümkün deyil. Baş nazirin rəhbərlik etdiyi partiya bütün rəqiblərini üstələsə də, seçicilərin əksəriyyətinin dəstəyini qazana bilməyib. Məlumatlara görə, QERB Partiyası seçicilərin 25 faizinin dəstəyini qazanıb. Buna görə də növbəti hökuməti qurmaq üçün Boyko Borisov parlamentdə təmsil olunmaq hüququ qazanmış digər dörd partiyadan ikisinin dəstəyini almalıdır. Məlumatlara görə, baş nazirin partiyası ilə yanaşı, parlamentdə ən azı 4 siyasi təşkilat təmsil olunmaq hüququ qazanıb. Rəsmi nəticələr açıqlanandan sonra parlamentdə təmsil olunan partiyaların sayının artması da istisna deyil.\nSeçkidən əvvəl əsas müxalifət təşkilatının - Bolqarıstan Sosialist Partiyasının da mövqelərini itirdiyi haqqında məlumatlar var idi. Qeyri-rəsmi məlumatlara görə, sosialistlər ikinciliyi əldən verərək üçüncü ola biliblər. Ötən il yaradılmış populist "Belə bir xalq var" partiyası isə ciddi uğur qazanaraq seçkidə iştirak edən seçicilərin 17 faizinin dəstəyini qazanıb. Türk azlığının dəstəklədiyi "Hüquq və azadlıqlar uğrunda hərəkat" partiyasının ötən seçkilərlə müqayisədə daha uğurla çıxış etdiyi aydın görünür. Qeyri-rəsmi məlumatlara görə, türklərin partiyası hətta milliyyətçi "Bolqarıstan milli hərəkatı" partiyasını da qabaqlaya bilib.\nTəhlilçilər isə diqqəti son illər Avropanın əksər ölkələrində müşahidə olunan populist siyasətçilərin uğur qazanması prosesinin Bolqarıstanda da təkrarlanmasına çəkirlər. "Belə bir xalq var" Partiyası ötən il teleaparıcı və şoumen Slavi Trifonov tərəfindən yaradılıb. Slavi Trifonov populist mövqeyi ilə diqqət çəksə də, Avropanın digər ölkələrindəki populist siyasətçilərdən fərqlənir. Buna görə də Slavi Trifonovu daha çox Ukrayna prezidenti Vladimir Zelenski ilə müqayisə edirlər. Səsvermənin ilkin nəticələri bəlli olduqdan sonra Slavi Trifonov bəyanatla çıxış edərək hakim partiya ilə yanaşı, müxalif Bolqarıstan Sosialist Partiyası ilə əməkdaşlıq etməyəcəyini açıqlayıb. Əgər Trifonov yaxın günlərdə mövqeyini dəyişməsə, Boyko Borisov hökumət qurmaqda çətinlik çəkəcək. "Belə bir xalq var" partiyasının gözlənilməz uğuru siyasi səhnədə elə vəziyyət yaradıb ki, son seçkiyə kimi bir-birinin qatı müxalifəti olan QERB Partiyası ilə sosialistlər yeni hökumət üçün ya anlaşmalı, ya da növbəti seçkini göz önünə almalıdırlar. Hətta seçkinin rəsmi nəticələri açıqlanan zaman "Ayağa qalx! Mafiya rədd ol" və "İradə" partiyalarının parlamentdə təmsil olunduqları aydınlaşsa da, bu hal da vəziyyəti kəskin dəyişməyəcək.\nBolqarıstanda belə vəziyyətin yaranması siyasətçilərin adının tez-tez korrupsiya və rüşvət olaylarında hallanması ilə izah edilir. Bolqarıstan Avropa Birliyi ölkələri arasında korrupsiyanın yüksəkliyinə görə fərqlənir. Bolqarıstan "Transparency İnternational" Beynəlxalq Təşkilatı tərəfindən də korrupsiyanın səviyyəsinin yüksək olduğuna görə sərt tənqid olunur. İş o yerə çatıb ki, prezident Rumen Radev də korrupsiyaya görə hökuməti tənqid etməkdən çəkinmir. Cavab olaraq baş nazir Borisov isə prezident Radevanı dron vasitəsilə onu izləməkdə ittiham etmişdi.\nBelə görünür ki, son 12 ildə üç dəfə dayanaqlı hökumət qurmağı bacarmış Boyko Borisov bundan sonra ən yaxşı halda koalisiyalı hökumətin başçısı olacaq. Geniş tərkibli koalision hökumətin isə ömrünün uzun olmayacağını da proqnozlaşdırmaq mümkündür.\nTəhlilçilər Bolqarıstanda siyasi səhnədə vəziyyətin kəskin dəyişməyəcəyini, əksinə, koronavirus pandemiyasının və iqtisadi münasibətlərin zəifləməsinin təsiri altında sosial-iqtisadi vəziyyətin daha da pisləşəcəyini ehtimal edirlər.\nSon parlament seçkilərindən sonra Bolqarıstanda diqqət çəkən yeganə məqam türk azlığının dəstəklədiyi "Hüquq və azadlıqlar uğrunda hərəkat" partiyasının ciddi siyasi qüvvəyə çevrilməyə başlamasıdır. Hətta bundan sonra türklərin istənilən hökumətdə təmsil olunma ehtimalları da çox real görünməyə başlayır. Siyasi səhnədə hansı siyasi partiyanın önə çıxmasından asılı olmayaraq türklər Bolqarıstanın siyasətinə təsir edən faktora çevrilmək ərəfəsindədirlər.


Nəyə görə biz səs verməliyik? | Cəmiyyət e-Jurnalı\nAdded by Qonaq Köşə Yazarı on June 20, 2013.\nArtıq 22 ildir ki Azərbaycan müstəqil dövlətdir. Əfsuslar olsun ki, bu illər ərzində biz bir fundamental suala doğru dürüst cavab tapa bilməmişik:\nQarşıdakı aylarda silsiləli yazılar vasitəsi ilə və ən əsasda sizinlə birlikdə bu suala cavab verməyə çalışacağıq.\nSeçkilərdə iştirak ilə bağlı hadisəni örgənən başlıca elmin adı ingilis dilində “Public Choice” yəni İctimai Seçim olaraq gedir. Əgər dərindən maraqlanmaq istəsəz o zaman Dennis Mueller, Public Choice III kitabına müraciət edə bilərsəz. Kitabı əldə etmək istəsəz şərhlər bölməsində öz e-mail ünvanınızı yazarsız və çalışacam ki PDF formatını bölüşəm. Təəssüflər olsun ki, bu fənn Azərbaycan Universitetlərində keçirilmir və yəqin ki yaxın gələcəkdə də keçirilməyəcək. Halbuki, siyasi elmləri İctimai Seçim fənni olmadan təsəvvür etmək mümkün deyil. Fənnin digər versiyası Beynəlxalq Siyasi İqtisadiyyat olaraq da adlandırılır (International Political Economy).\nÖncədən deyim ki, bacardığım qədər sadə formatda yazmağa çalışacam və verdiyim nisbətən mürəkkəb fikirləri səhifənin aşağısında, haşiyədə yazacam. Bu suala bir neçə məqalədə cavab verəcəyik.\nSuala ilk cavabı iqtisadiyyat elmi verir. İqtisadiyyat elminin ən geniş qəbul edilən təməl prinsiplərindən biri Rational Choice Theory və ya “Səmərəli Seçim Nəzəriyyəsidir” [i]. Bu nəzəriyyə digər sosial elmlərin də təməl prinsipini təşkil edir. Nəzəriyyənin məqsəd insanın seçim qarşısında qalanda necə davranacağını hesablamaqdır. Səmərəli seçim nəzəriyyəsi iddia edir ki, insan əgər öz xeyrinə uyğun, optimal qərarı verirsə demək o rasionaldir və ya başqa sözlə desək onun qərarı özü üçün səmərəlidir. Nəzəriyyənin sahibləndiyi digər ideya isə insanın təbiətdən eqoist – selfish, xüdbin olmasıdır. Düzdü müasir dövrdə fərqli fikirlər də səslənir, yəni insanın sosial təkamüldən keçərək daha çox alturist olması və başqalarının da vəziyyətini düşünməsi kimi fikirləri misal vermək olar. Bu ideyanın əsas dəstəkləyicisi isə Yale Universitetinin Professoru John Roemerdir. Ancaq biz sualımızdan yayınmayaq, şərhlərdə müzakirə edərik.\nDemək biz artıq səmərəli seçim nəzəriyyəsinin təməl prinsiplərini bilirik. Indi isə bir az çox sadə riyazi funksiyaya müraciət edək. Bu funksiya bizim “nəyə görə biz səs verməliyik” sualına qismən cavab verir.\nU = p*B + D – C\nBu funksiya Riker və Ordeshook tərəfindən 1968-ci ildə irəli sürülüb[ii].\nU – simvolu funksiyada ingilis dilində olan Utility sözünün baş hərfidir. Utility dilimizə fayda, xeyir, sərfə, üstünlük kimi tərcümə edilir. Biz isə Fayda ifadəsini istifadə edə bilərik. Yəni biz bu funksiya vasitəsi ilə seçkiyə getməyimizin özümüzə olacaq Faydasını nəzəri olaraq hesablamağa çalışacağıq.\np – isə ingilis dilində probability – yeni ehtimal anlamını verir. Burda simvolla məqsəd bir seçicinin səsinin nə qədər qərarverici olacağı ehtimalını göstərməkdir. Fərz edin ki, Azərbaycanda 4.000.000 səs vermə hüququna sahib insan var və SƏNDƏ onlardan birisən. Demək SƏNİN səsinin qərarverici qüvvəyə malik olma ehtimalı 4.000.000 birdir. Bir seçicinin səsinin qərarverici olma ehtimalı məsələsinə yenidən qayıdacağıq ancaq bu açıqlama sizi pessimizə salmasın[iii] J.\nB – isə səs verdiyiniz təqdirdə sizin əldə edəcəyiniz mənfəətdir. Fərz edin ki siz hər hansısa bir prezidentliyə namizəd olan şəxsə səs verirsiniz və həmin adam hakimiyyətə gəlir və sizin gözləntiləri doğruldur. Yekun olaraq sizin səs verdiyiniz Namizədin qalib gəlməsi mənasını verir.\nD – ingilis dilində civic duty – vətəndaş borcu və ya seçicinin səs vermə prosesinə öz vətəndaş borcu kimi baxmasıdır. Nəticədən asılı olmayaraq vətəndaş səs verir və bundan dolayı zövq alır, prosesin özündə iştirakdan dolayı nəticədən asılı olmayaraq zövq alır.\nC – isə cost – yəni seçkilərdə iştirak etməklə vətəndaşın nə sərf etdiyini göstərir. Seçkidə iştirakın dəyəri kimi də demək olar. Fərz edin ki, seçki günü bazar gününə düşür və siz evdə oturub dincəlmək istəyirsiz. Və əgər siz seçkilərdə iştirak edəcəyinizə qərar verirsinizsə o zaman bazar gününüzü qurban vermiş olursuz. Çox məsələləri “seçkidə iştirakın dəyərinə” aid etmək olar. Əgər siz namizədlər haqqında məlumat toplamaq istəyirsinizsə bunun üçün vaxt sərf edirsiniz və sizin axtarışlara sərf etdiyiniz zaman da “seçkidə iştirakın dəyərinə” aiddir.\nYekun olaraq funksiyanı açaq:\nSeçkidə iştirak etməyin FAYDASI = səsinizin qərarverici olacağı EHTİMALI * sizin Namizədinizin qalib gəlməsi + nəticədən asılı olmyaraq seçkidə iştirakın verdiyi MÜSBƏT HİSSLƏR – Seçkidə İştirakın DƏYƏRİ\nBununla da biz, niyə insanlar seçkilərdə iştirak edir sualına cavab verən ən fundamental funksiyanı örgənmiş olduq. Əgər sizin C – Seçkidə İştirakın Dəyəri digər paramaterlərdən böyükdürsə, nəticədə sizin seçkilərdə iştirakdan dolayı mənfi FAYDANIZ olacaq. Yəni seçkilərə getməyəcəksiz. Yox əgər C – Seçkidə İştirakın Dəyəri çox azdırsa, və yekun nəticə FAYDA müsbətdirsə, o zaman seçkilərdə iştirak edəcəksiniz.\nBu yazının əsas məqsədi bacardığım qədər sadə yolla nəyə görə seçkilərə getməliyik sualına Rational Choice Theory – Səmərəli Seçim Nəzəriyyəsi vasitəsi ilə cavab vermək idi. Anlaşılmayan məqamları sual verməkdən çəkinməyin. Növbəti yazılarda seçicilərin növləri haqqında danışacağıq və məsələlər daha da anlaşılan olacaq. Əfsuslar olsun ki, bu termin və ifadələrin əksəriyyəti çoxlarınız üçün yenidir. Ancaq bizim sual hələ də açıq olaraq qalır. Yaxın gələcəkdə əksər fundamental anlayışları örgənərək sualımıza cavab verəcəyik.\nSon olaraq bir təklifim var. Əldə etdiyiniz bilikləri yaxın çevrəniz ilə bölüşün, SEÇKİ nədir və nəyə görə Seçkiyə getməliyik mövzusu haqqında evdə ailəniz ilə, məktəbdə, universitetdə dostlarınız ilə müzakirə edin. “Əşi hər şey onsuzda həll olunub da” tipli şərhləri səsləndirən insanlara isə başa salmağa çalışın ki, elə məhz onlar bu cür düşündüyü üçün “hər şey artıq onların əvəzinə həll olunub”.\n[i] Rational Choice Theory – səmərəli, məqsədyönlü seçim deməkdir. İnsanın sosial və iqtisadi həyatda davranışını izah etmək üçün irəli sürülən nəzəriyyədir. Nəzəriyyənin mərkəzində insan durur və insan hər zaman öz xeyrinə ünvanlanmış qərarlar qəbul edir. Nəzəriyyənin əsasında isə “insan daimə öz xeyrini çoxaldır və xərclərini azaldır” iddiası durur.\n[ii] William H. Riker and Peter C. Ordeshook. A Theory of the Calculus of Voting. American Political Science Review, V. 62:25–42, 1968.\n[iii] Bir çox iqtisadçılar məhz buna görə Seçkilərdə İştiraka skeptik yanaşırlar. Seçkilərdə nə qədər çox insan iştirak edirsə o qədər də bir insanın səsinin qərarverici olması ehtimalı azalır. Qərarverici seçici anlayışı daha çox Median Voter Theorem – Median Seçici Nəzəriyyəsi tərəfindən izah edilir.\n233 Responses to Nəyə görə biz səs verməliyik?\nPingback: free dating sites without registering or fees\nPingback: gambling sites that take paypal\nPingback: buying cialis online uk


Dövlətə məxsus olan hüquqi şəxslərdə apellyasiya şuraları yaradılır » Azərbaycan İnformasiya Agentliyi\nFərmanda qeyd edilir ki, dövlətə məxsus olan hüquqi şəxslərdə apellyasiya şuraları yaradılsın.\nMüəyyən edilir ki “dövlətə məxsus olan hüquqi şəxs” dedikdə paylarının (səhmlərinin) 51 və daha artıq faizi birbaşa və ya dolayısı ilə dövlətə məxsus olan səhmdar cəmiyyəti, məhdud məsuliyyətli cəmiyyət və digər təşkilati-hüquqi formada fəaliyyət göstərən kommersiya hüquqi şəxsi; dövlətin yaratdığı qeyri-kommersiya hüquqi şəxsi və publik hüquqi şəxs nəzərdə tutulur; Fərmanın 1-ci hissəsi dövlətə məxsus olan hüquqi şəxslərin özlərinin, həmçinin mərkəzi və yerli icra hakimiyyəti orqanlarının tabeliyindəki hüquqi şəxslərə şamil edilmir.\nAzərbaycan Respublikasının Prezidenti yanında Apellyasiya Şurası bu Fərmandan irəli gələn məsələləri həll edəcək.\nMindən çox məhbus həbsxanadan qaçdı\n"Manchester City" "Liverpool"u qəbul edir


Alimlər qadınlarda sonsuzluğun əhəmiyyətli səbəbləri arasında yer alan yumurta hüceyrələrinin çox ya da əskik xromosomlu olmasının səbəbini tapdı. Bu vəziyyətdən, hüceyrə əmələ gəlməsi mərhələsində xromosomları ayıran sistemin səhvə çox yol açması cavabdehliyi ortaya çıxdı.\nBu müddətdə hüceyrənin hər iki tərəfindən spindle lifləri hüceyrənin ortasındakı xromosomların sentromerine doğru uzanır. Sentromerə qarmaq atmış kimi yapışan spindle liflərinin sıxılmasıyla xromosomlar zidd qütblərə doğru ikiyə ayrılır.\nCell jurnalında nəticələri nümayiş olunan araşdırmaya görə, spindle lifləri xromosoma yapışmaq üçün doğru nöqtəni sıx şəkildə təqib edir. Spindle lifləri nadir olaraq xromosomları tam aradan bölmək üçün doğru nöqtəyə ilk dəfədən sıçraya bilir.\nAraşdırmanı idarə edən Avropa Molekulyar Biologiya Laboratoriyasının alimi Jan Ellenberg spindle liflərinin ilk sınaqlarının yüzdə 90-ının səhv olduğunu, doğru nöqtəni tapana qədər bir çox təcrübə apardıqlarını ifadə etdi.\nSpindle liflərərinin hədəflərini bu qədər yanılmasının yalnız mayoz bölünmədə görüldüyünü, mitoz bölünmədə bu səhvin mövzu olmadığını ifadə edən elm adamları, mitoz bölünmədə spindle liflərinin yalnız iki nöqtədən, mayoz bölünmədə isə az qala 80 fərqli nöqtədən uzandığına, həmçinin yumurta hüceyrəsinin daha böyük bir hüceyrədən əmələ gətirildiyinə işarə etdi.\nTarix: 08.01.2013 / 11:33 Müəllif: *_*M_O_N_I_K_A*_* Baxılıb: 387\tBölmə: Maraqlı Məlumatlar\ngynomix ne ucundur yuxuda goyercin gormek Bircə Cox Sevme Menı Yarim Gun Geze Bilerem tərəfləri Temperaturu yüksək olan uşağa sirkəli kompress edi EGER SEVMIREMSE Məhşur gozəllik mifləri Yanmiw Wekiller Nəzərində Mominlere Umumi Ve Qiyabi Dua Heleki Xorasız dispepsiya sindromunda diaqnostika və müal Yagirdi Ilk Awkim Husranim Sevvdiyim Qalın ƏLQARİƏ surəsinin təfsiri Əlqas sofu sofuyev Aşk Olsa Gerek Bürcler Internetde Kewke Parawut Mustafa Ozunuz Gunlerin birinde Mollanin heyetinin qapisini cixar Alt Paltari Seks dermani nene ve baba hakinda melumat Tati Хәbәrçiliyin әzаbı Bəsdir Diplomla Danışdın yuxuda qonwu gormek ata qiz seks hekayesi Prostatit Bilmeyeceksen Vergiler Nazirliyi Makiyajımızı Düzgün Edək axmasının Kepenek qurd Qızıl görmək Sevmek Sucmu Seninle beraber olmeye geldim elvida deye bilmedim Qarsiligsiz Sevgi Saçlar Niyə Tökülür Seni Dunya Saniram Men yurdumuzun tebieti


Yaşayış binasında yanğın baş verib\nMingəçevirdə yaşayış binasında yanğın baş verib. Hadisəyə 9 mərtəbəli binanın liftində yaranan nasazlıq səbəb olub. Şaxtanın birinci mərtəbəsindəki hissəsindən başlayan alov qısa zamanda güclənib. Hadisə yerinə yanğınsöndürənlər çağırılıb. Alovun mənzillərə keçməsinin qarşısı alınıb, 30-dan çox bina sakini təxliyə edilib. Buna baxmayaraq, yanğın zamanı 6 sakin, 60 yaşlı Paket Mikayılova, 36 yaşlı Səbuhi Əhmədov, 29 yaşlı Röyal Quliyev, 25 yaşlı Nərgiz Əvəzqızı, 8 yaşlı Şahin Pənahov və 3 yaşlı Tahirə Nəcəfova tüstüdən zəhərləniblər. Mingəçevir şəhər xəstəxanasına çatdırılan zərərçəkənlərə zəruri tibbi yardım göstərilib. Yanğın nəticəsində liftin şaxtasında 1-ci mərtəbədən 9-cu mərtəbəyədək keçən bütün elektrik naqilləri yararsız hala düşüb.\n21:00 / 12.12.2017\nBu gün: 5219\nBu ay: 5219


PS Plus dekabr 2020: Yeni aylıq oyunlar indi buradadır - əldə edin - benedict grothausnone\nƏSas benedict grothaus PS Plus dekabr 2020: Yeni aylıq oyunlar indi buradadır - əldə edin\nSony bu yaxınlarda dekabr 2020 üçün yeni PlayStation Plus Oyunlarını elan etdi. Artıq PS Mağazasından yükləmək mümkündür. Bu dəfə 3 pulsuz aylıq oyun var - PlayStation 4 üçün 2, həm PS4 və PlayStation 5 üçün bir, əlavə olaraq yeni PS5 sahibləri də iştirak edə bilər. PS plus PS Plus Kolleksiyasını da qoruyun.\nBu yeni PS Plus oyunları 2020-ci ilin dekabrında satışa təqdim ediləcək: Dekabr ayında PlayStation Plus abunəçiləri PS4 və ya PS5-də oynamağınızdan asılı olmayaraq 3 oyunu səbirsizliklə gözləyə bilərlər..\nBu dəfə aşağıdakı pulsuz oyunlar mövcuddur:\nJust Cause 4 (PS4) - partlayıcı bir hərəkət macərası\nRocket Arena (PS4) - 3vs3 onlayn atıcı\nWorms Rumble (PS4 və PS5) - kult qurdları ilə çılğın çox oyunculu döyüşlər, indi real vaxtda və artıq növbəsiz\nArxa uyğunluq xüsusiyyəti vasitəsilə PlayStation 5-də iki təmiz PS4 başlığını oynaya biləcəyinizi unutmayın. Bundan əlavə, yeni PS5 sahibləri, hələ təmin etmədikləri təqdirdə, PS Plus Koleksiyonundakı 20 başlığı gözləyə bilərlər.\nYeni aylıq oyunlar nə vaxt PS-də pulsuz yüklənə bilər? Üzvlər 3 yeni PS Plus oyununu indi (1 dekabr) PlayStation Mağazasından əlavə bir ödənişsiz yükləyə bilərlər.\nPS Plus Koleksiyonu, PS5-in buraxılışından bəri daimi olaraq mövcuddur və qaçırdığınız təqdirdə istənilən vaxt yükləyə bilərsiniz..\nJust Cause 4 nədir? Bu açıq bir dünya aksiyası macərasıdır, amma əslində daha çox üçüncü bir atıcı kimi oynayır.\nJust Cause 4 sizi Cənubi Amerikanın qəti şəkildə ilham rolunu oynadığı qondarma və müxtəlif Solis dünyasına salır. Orada əsas qəhrəman Riko Rodrigez kimi yoldasınız və pis hərbi təşkilat Qara Ələ meydan oxuyursunuz. Bu güclü, özəl ordunu və bir diktatoru devirmək üçün bir üsyan təşkil etməlisən. Bu müddət ərzində siz Rikonun atasının keçmişinə də aydınlıq gətirəcəksiniz.\nSərgüzəştlərinizdə hər cür silah, nəqliyyat vasitəsi və qarışıqlıq və sərin hərəkətə səbəb ola biləcəyiniz bir çəngəl və ya qanad kostyum kimi çoxsaylı mantıksız alətlər var..\nYalnız 4 səbəb etməlisən baxın nə vaxt ümumiyyətlə şaqqıltılı hərəkətləri və möhtəşəm döyüşləri sevirsən. Çünki sürətli templi və dəli hərəkət - Just Cause 4 əsasən bunu fasiləsiz təklif edir. Ancaq gözəl, açıq bir dünya yaşamaq istəyən və oyunlarda hərəkət azadlığına dəyər verən hər kəs başlıqla çox əylənməlidir. Just Cause azarkeşləri bu və ya digər şəkildə özlərini evdəki kimi hiss etməlidirlər.\nPS Mağazasından yükləmək üçün link: Just Cause 4 - PS Plus ilə Pulsuz Yükləyin (1 dekabrdan)\nRocket Arena nədir? Rocket Arena, üçüncü şəxs baxımından oynanan rəngarəng bir 3v3 çox oyunculu atıcıdır. Tək oyunçu rejimi yoxdur. Prinsipcə, Rocket Arena bir növ Overwatch və Smash Bros qarışığıdır. Kiçik arenalarda hərəkətli, sürətli templi atıcı duelləri təqdim edirsiniz, diqqət eyniadlı raketlərə və fərqli personajlara yönəldilir - hamısı özlərinin xüsusi bacarıqları ilə.\nBunlarla rəqiblərinizlə yerdə və havada fərqli xəritələrdə fərqli rejimlərdə mübarizə aparırsınız. Silah və bacarıqların köməyi ilə digər komandanı məğlub etmək vacibdir. Oynanan obraz həmişə səviyyəsində artır, daha güclü əsərlər yarada bilər və beləliklə döyüşdə müxtəlif üstünlüklərdən istifadə edə bilər. Bundan əlavə, alternativ, tamamilə kosmetik kostyumlar əldə edə biləcəyiniz kreditlər qazanırsınız.\nRocket Arena-ya baxmalısınız baxın nə vaxt sürətli templi, əyləncəli və effektiv atıcı oyununu, həmçinin başa düşülməli və mənimsənilməli olan Overwatch kimi xüsusi qabiliyyətli simvolları sevirsən. Ümumiyyətlə komanda əsaslı atıcılarla və Fortnite və ya Overwatch'ın rəngli görünüşü ilə məşğul olsanız da, burada əylənməlisiniz.\nPS Mağazasından yükləmək üçün link: Rocket Arena - PS Plus ilə Pulsuz Yükləyin (1 dekabrdan)\nOyun təqdimatımızda Rocket Arena və onun müxtəlif rejimləri haqqında daha çox məlumat əldə edin\nWorms Rumble (PS4 və PS5)\nWorms Rumble nədir? Kult oyun seriyası Worms, qurd komandalarının bir-biri ilə döyüşdüyü taktiki, növbə əsaslı döyüşləri ilə tanınır. Dişlərinə qədər silahlanmışlar. Bununla birlikdə, Worms Rumble ilə populyar seriallar indi yeni zirvələrə imza atır və ilk dəfə döyüşləri real vaxtda yalnız bir qurd üzərində - PC və konsollar arasında çarpaz oynama da daxil olmaqla və 32-ə qədər oyunçu ilə oynayır..\nBazuka və ov tüfəngi kimi ikonik silahlarla dolu bir silahdan və Deathmatch (Solo) və ya Last Worm / Squad Daimi (prinsipcə Battle Royale) rejimlərindən birini seçirsiniz, digər oyunçularla real vaxt döyüşlərində iştirak edə, problemlərdə iştirak edə bilərsiniz. ya da mövsümi hadisələri yaşamaq - təkbaşına və ya komandalarda. Artıq bir komandaya yox, geniş bir səviyyədə düzəldə və özelleştirebileceğiniz tək bir qurdu idarə edirsiniz. Bundan əlavə, qurdların indi hərəkət üçün yeni variantları da var. Divarları yuvarlaya və ya atlaya bilərsiniz və ümumiyyətlə daha sürətlisiniz.\nYeri gəlmişkən, Worms Rumble 1 dekabrda başlayır. PS Plus üzvləri, başlığı dərhal təqdimat mərasimində aylıq pulsuz oyun olaraq alırlar.\nWorms Rumble-a baxmalısınız baxın nə vaxt siz Worms oyunlarının fanatısınız. Worms Rumble yeni bir zəmin yaradır və fokusunu dəyirmi taktikadan real vaxt atışına çevirir, ancaq bir və ya digər Worms həvəskarı və strateqi də bunu bəyənə bilər. Çünki cazibə qorunub saxlanılır və taktika tamamilə kənara atılmır.\nÜmumiyyətlə əyləncəli atış intermedlərini və oyunlarda sürətli templi hərəkətləri sevən, bacarıqlarını başqaları ilə ölçməyi sevən və adi əsas namizədlərdən dəyişiklik istəyən hər kəs mütləq pullarını burada əldə edə bilər..\nPS Mağazasından yükləmək üçün link: Worms Rumble - PS Plus ilə pulsuz yükləyin (01.12.-Dən).\nPS Plus Kolleksiyası (PS5)\nPS Plus kolleksiyası onsuz da nədir? PS Plus Collection, əsasən PS4 dövründə ortaya çıxan 20 ən yaxşı başlıqdan ibarətdir.\nPlayStation 5 istifadəyə verildiyi gündən bəri aktiv PS Plus abunəliyi olan bir PS5 sahibləri, bu oyun kolleksiyasını əlavə bir ödənişsiz yükləyə və yeni Sony konsolunun geriyə uyğunluğu sayəsində istifadə edə bilərlər..\nBu kolleksiyanın hansı oyunlara aid olduğunu və daha ətraflı məlumatı burada tapa bilərsiniz: PS5 lansmanı üçün daha çox pulsuz oyun - PS Plus Collection 20 ada qədər böyüyür\nPS Plus Oyunlarını necə əldə edirsiniz??\nVəziyyət: Həqiqətən ehtiyacınız olan şey, Sony Interactive Entertainment-in ödənişli xidməti olan PlayStation Plus-a aktiv bir abunə olmaqdır.\nÜzvlük, abunəliyin müddətindən asılı olaraq ildə 60 € civarında mümkündür. Üzv olaraq, ümumiyyətlə ayda 2 PS Plus oyunu əldə edirsiniz - PS Mağazasından rəqəmsal bir yükləmə şəklində və əlavə xərc tələb etmədən. Bunun üzərinə bir neçə başqa üstünlükdən faydalanırsınız.\nPS Plus haqqında daha çox məlumat:\nPS5-də PlayStation Plus ilə nə gözləmək olar? Sony izah edir\nBir PS5iniz varsa, PS Plus Koleksiyonundan 20 pulsuz oyunu bu şəkildə əldə edə bilərsiniz\nPS Plus: Abunəliyi ləğv edin - bütün məlumatlar, xərclər və oyunlarınızda baş verənlər\nPS Plus-un üstünlükləri bunlardır: Aylıq, pulsuz PS-Plus oyunlarının xaricində abunəçi kimi digər şeylərdən də istifadə edə bilərsiniz\nBir çox oyunda onlayn multiplayerə giriş\nPlayStation Mağazasında müstəsna endirimlər\nçoxsaylı oyunlar üçün eksklüziv oyun içi məzmunu\nBəzi tam hüquqlu kitabları pulsuz sınaqdan keçirə biləcəyiniz Pulsuz Məhkəmələrə giriş\nYeri gəlmişkən, PS-Plus üzvləri PlayStation Mağazasındakı yeni, böyük "ilin sonu əqdləri " satışlarından da bəzi razılaşmalara qənaət edə bilərlər. PS Mağazasının yeni endirim kampaniyası haqqında daha çox məlumatı burada tapa bilərsiniz: PS Mağazası ilin sonunda PS4 / PS5 üçün tonlarla oyun azaldır -% 70-ə qədər endirim\nƏvvəLki MəQalə SMITE tanrılar, qəhrəmanlar və Teenage Mutant Ninja Turtles ilə bir MOBA\nSonrakı MəQalə Niyə oynayıram: Ardıcın Düyünü


Hüquqşünası “Müasir Müsavat” Partiyasının sədri məhkəməyə verib\nFevralın 7-də Səbael rayon Məhkəməsində hüquqşünas Aslan İsmayılovun məhkəməsi davam edib.\nHakim Azər Tağıyev “Müasir Müsavat” Partiyasının sədri Hafiz Hacıyevin təhqir edilib-edilməməsinin müəyyənləşdirilməsi məqsədi ilə Aslan İsmayılovun Facebook statusunu ekspertizaya göndərib və məhkəmə prosesini qeyri-müəyyən vaxtadək təxirə salıb.\nAslan İsmayılov məhkəmənin qarşısında çıxış edir\nAslan İsmayılovu "Müasir Müsavat" Partiyasının sədri Hafiz Hacıyev məhkəməyə verib. O, hüquqşünasın Cinayət Məcəlləsinin 147 (böhtan) və 148 (təhqir) maddələri ilə cinayət məsuliyyətinə cəlb edilməsini istəyib.\nSəbael Rayon Məhkəməsində hakim Azər Tağıyev Aslan İsmayılovun fevralın 1-də təqsirləndirilən şəxs qismində tanınması barədə qərar qəbul edib.\nFevralın 1-də keçirilən hazırlıq iclasında Hafiz Hacıyev Aslan İsmayılovun prezident və ailəsini, məmurları təhqir etdiyini söyləyib. Hafiz Hacıyevin iddiasına görə, Aslan İsmayılov sosial şəbəkələrdə onu “canlı” adlandırmaqla təhqir edib, başqalarını şantaj edib pul aldığını deməklə böhtan atıb.\nAslan İsmayılov isə Hafiz Hacıyevin iddiasının əsassız olduğunu bildirib.\nİsmayılov hesab edir ki, onun cəzalandırılması sifarişdir və Hafiz Hacıyevdən sadəcə vasitə kimi istifadə olunur. Cəzalandırılmasına səbəb isə Milli Onkologiya Mərkəzində korrupsiya halları, apteklərdə psixotrop tərkibli dərmanların reseptsiz satılması və s. haqda yaydığı materiallardır.\nBu günkü məhkəmə iclasından sonra Aslan İsmayılov Azərbaycanın bir sıra yüksək vəzifəli məmurlarının, o cümlədən icra hakimiyyəti başçılarının ünvanına sərt tənqidlər söyləyib.


Hakimiyyətə islahat təklifləri verilib – Novator.az\nAzərbaycan Xalq Partiyasının sədri Pənah Hüseyn “525-ci qəzet”in suallarını cavablandırıb. Novator.az-ın məlumatına görə, Prezident Administrasiyasının siyasi partiyalar və qanunvericilik hakimiyyəti ilə əlaqələr şöbəsinin müdiri Ədalət Vəliyevin partiya sədrləri ilə 2020-ci ildən bəri keçirilən görüşlərinə toxunan Pənah Hüseyn deyib: “Bu proses bəzən təqdim olunduğu kimi iqtidar-müxalifət dialoqu yox, hakimiyyətin rəsmi dövlət qeydiyyatında olan siyasi partiyalarla dialoqudur. Məsələnin iqtidar-müxalifət dialoqu kimi təqdimatı prosesə mane olan yersiz diskussiyalara, fərqli dəyərləndirmələrə gətirir.\nProses, əlbəttə, iqtidar-müxalifət təmaslarının, dialoqunun, yetərli, əhatəli olmasa da, bir forması kimi çıxış edir. Ötən il prezident İlham Əliyev prosesin onun mandatı ilə başlandığını açıqladıqdan sonra bu prosesin siyasi statusu müəyyənləşdirdi. Prosesin yetərli və əhatəli siyasi dialoqa çevrilməsi və ictimai rəydə tam bu cür də qavranılması üçün səylərin davam etdirilməsinə ehtiyac qalsa da, mən ümumən bu sahədəki hərəkətlərin pozitiv istiqamətdə hərəkət olması qənaətindəyəm.\nÖtən ilin əvvəlindən başlayaraq Prezident Administrasiyasının siyasi partiyalarla işə məsul olan şöbəsinin xətti ilə keçirilən ikitərəfli və çoxtərəfli görüşlər, konfranslar və başqa tədbirlər, bu tədbirlərdə ictimai-siyasi, sosial, təhlükəsizlik məsələləri ətrafında müzakirələrin, fikir, informasiya mübadiləsinin aparılması praktikası, siyasi partiyalarla bir növ “qaynar xətt” yaradılması praktikasının tətbiqi, habelə həm də bu prosesin nəticəsi olaraq bir sıra partiyaların dövlət qeydiyyatına alınması, onların ofis probleminin həlli Azərbaycan cəmiyyətində yeni, sivil siyasi münasibətlərin formalaşdırılması istiqamətində pozitiv nəticələrdir. Münasibətlərdə siyasi-psixoloji yadlaşma dərəcəsi aşağı düşüb”.\nPənah Hüseyn ölkədə köklü siyasi islahatların aparılmasını vacib saydığını vurğulayıb: “Dialoq prosesində iştirakımın səbəblərinin biri də budur. Proses genişləndirilməli və dərinləşdirilməlidir ki, yetərli və əhatəli siyasi dialoq mərhələsinə keçsin. Vətən müharibəsində qələbə Azərbaycanda köklü, inqilabi islahatlar vasitəsilə tam yeni inkişaf mərhələsinə keçid üçün əlverişli mühit, şərait yaradıb və bundan istifadə olunmalıdır.\nDialoq prosesi çərçivəsində 12 siyasi partiyanın bəyəndiyi “Köklü islahatlarla dəyişikliyə doğru” platforması müzakirəyə təqdim olunub. Platforma-proqramda yeni siyasi reallıqlara uyğun konstitusiyanın, hərbi doktrinanın, təhlükəsizlik konsepsiyasının və korrupsiyaya qarşı mübarizə konsepsiyasının hazırlanıb qəbul edilməsi, seçki islahatının aparılması və azad, ədalətli seçkilər vasitəsilə yüksək ictimai etimadlı parlament və digər seçkili hakimiyyət orqanlarının formalaşdırılması, sərbəst toplaşma, ifadə, birləşmə azadlıqlarının təminatının yüksəldilməsi, əhatəli və yetərli siyasi dialoq mühitin yaradılması, siyasi məhbus problemi deyilən məsələnin birdəfəlik həlli kimi təkliflər əks olunub”.\nAzərbaycan Xalq Partiyası 1998-ci ildən dövlət qeydiyyatındadır.


“ADA” Universitetində 2015-ci il məzunlarının buraxılış mərasimi keçirilib | Xalq Qəzeti\n“ADA” Universitetində 2015-ci il məzunlarının buraxılış mərasimi keçirilib\n22.05.2015 10:28 | Oxunma sayı: 1382\nMayın 21-də “ADA” Universitetində 2015-ci il məzunlarının buraxılış mərasimi keçirilib. Tədbirdə xarici işlər nazirinin müavini, “ADA” Universitetinin rektoru Hafiz Paşayev rəhbərlik etdiyi ali təhsil ocağı barədə məlumat verib, məzunları təbrik edib, uğurlar arzulayıb.\nBildirilib ki, bu il “ADA” Universitetindən məzun olan 32 gənc magistr dərəcəsi alıb. Onlardan 20-si Diplomatiya və Beynəlxalq Münasibətlər (MADİA), 12-si isə İctimai Siyasət (MPP) ixtisası üzrə təhsilini başa vurub. Məzunlardan 10-u əcnəbi gənclərdir.\nMəzunlar arasında Tanzaniya, Macarıstan, Qana, Moldova, Türkmənistan, Pakistan, Keniya və Argentina vətəndaşlarının olduğunu bildirən rektor onların universitetdə Beynəlxalq Təqaüd Proqramı əsasında təhsil aldıqlarını qeyd edib.\nVurğulanıb ki, bu gün “ADA” Universiteti özünün nüfuzunu nəinki Azərbaycanda, həmçinin dünyada artırmaqdadır və bu işin sürətlənməsində məzunların xüsusi rolu var.\nHafiz Paşayev MADİA, MPP proqramları barədə məlumat verib. Bildirilib ki, “ADA” Universiteti təsis olunduğu vaxtdan bir çox layihələr həyata keçirməsinə baxmayaraq, bu proqramlar xüsusi əhəmiyyətə malikdir.\nTədbirdə Dövlət Neft Fondunun icraçı direktoru Şahmar Mövsümov çıxış edərək məzunlara gələcək fəaliyyətlərində uğurlar arzulayıb.\n2015-ci il məzunları adından çıxış edən Banuçiçək Məmmədli mükəmməl təhsilə görə “ADA” Universitetinin rəhbərliyinə, müəllimlərə təşəkkürünü bildirib.


İlham Əliyev İranı faktlar qarşısında qoydu - Tehran nələrə diqqət etməlidir?\n30 aprel, 2022 12:33\nAprelin 29-da ADA Universitetində “Cənubi Qafqaz: İnkişaf və əməkdaşlıq” mövzusunda keçirilən beynəlxalq konfransda Azərbaycan Prezidenti İlham Əliyev və Tehranda mənzillənən “Mərkəzi Asiya və Qafqaz Araşdırmaları Mərkəzi”nin baş elmi işçisi doktor Vəli Kaleci arasında maraqlı dialoq baş tutub.\nİlk olaraq, V.Kaleci Şuşada keçirilən Dünya Azərbaycanlılarının V Qurultayında bəzi azərbaycanlıların İrana qarşı fikirlərindən narahatlığını ifadə edib və o, Prezident İ.Əliyevə məntiqsiz bir sual ünvanlayıb.\nV.Kalecinin Dövlət başçısına verdiyi sualdan qısa çıxarış: “Tədbirdə iştirak edən bəzi iranlı azərbaycanlılar İranın ərazi bütövlüyü və milli təhlükəsizliyinə qarşı çıxış etmişlər. Əfsuslar olsun ki, bütöv Azərbaycanı formalaşdırmaq, Araz çayının iki hissəsini birləşdirmək xülyası həmin şəxslər tərəfindən aydın şəkildə səsləndirildi. Sizin məsələ ilə bağlı mövqeyinizi və rəyinizi bilməkdən çox məmnun olardım və bu, İranda birmənalı olaraq yaxşı qarşılanardı”.\nSualın məzmunundan aydın anlaşılır ki, İran təkcə kiminsə səsləndirdiyi fikirlərdən yox, əslində Qarabağ müharibəsinin simvolu hesab olunan Şuşanın Dünya azərbaycanlılarının qarşısında birləşdirici mayak kimi formalaşmasından narahatdır. İranda bütün tarixi və milli hüquqları tapdalanan 40 milyondan artıq azərbaycanlı yaşayır. 44 günlük müharibə zamanı gördük ki, Azərbaycanın ərazi bütövlüyünə qarşı dözümsüzlük nümayiş etdirən İran Ermənistana müxtətlif yollarla yardımlar edirdi. Yəni, bir müstəqil azərbaycanlının (Azərbaycan vətəndaşı olmayan) “Bütöv Azərbaycan” çağırışlarından narahat olan İran müharibə zamanı Azərbaycanın milli təhlükəsizliyinə bütövlüyünə qarşı atdığı addımları niyə yadına salmır!? Riyakarlığı edən kimdir: 30 ildir Ermənistana silah, ərzaq, geyim, müxtəlif sənaye məhsulları bəxşiş edən İran, yoxsa öz milli və suveren hüquqları uğrunda döyüşən Azərbaycan?\nDiqqət edirsinizsə, iranlı “alim” sualında “Bütöv Azərbaycan” və “Araz çayının iki hissəsinin birləşdirilməsi” ifadələrini xüsusi narahatlıqla ifadə etməyə çalışıb və bunu xülya adlandırıb. Əvvəla qeyd etmək lazımdır ki, “Bütöv Azərbaycan” məfhumu dünya azərbaycanlıları və bütün Türk dünyası üçün ideoloji məsələdir. Heç kəsi öz milli kodlarına əsaslanan ideyalardan məhrum etmək olmaz. İkincisi, Azərbaycan bu ideyasını reallaşdırmaq üçün heç bir dövlətin ərazisinə (əslində öz tarixi torpaqlarına) hücum edəsi də deyil. Təcavüzə məruz qalan biz olmuşuq, tarix boyu – İran, Rusiya və Ermənistan tərəfindən… Üçüncüsü, gec-tez “Bütöv Azərbaycan” ideyasının reallaşacağından da İranın şübhəsi olmasın. Əgər İran gələcəklə bağlı belə bir perspektiv görməsəydi, bu məsələdən narahat da olmazdı.\nSualı təşkil edən üçüncü cümlədən açıq görünür ki, iranlı “alim” Prezident İ.Əliyevdən başqa cavab almaq niyyətində imiş, amma arzusu çin olmadı.\nPrezidentin cavabına (dialoqa) diqqət edək:\nPrezident İlham Əliyev: Siz qeyd etdiniz ki, kimsə İranın ərazi bütövlüyünü şübhə altına alıb. Bunu edən Azərbaycan hökumətinin nümayəndəsi idi? Siz Şuşa konfransını qeyd etdiniz. İranın ərazi bütövlüyünü şübhə altına alan bizim hökumət nümayəndəsi idi?\nDoktor Vəli Kaleci: Xeyr, ancaq o, Şuşa konfransında iştirak edib.\nPrezident İlham Əliyev: Baxın, bu gün burada konfransda neçə ölkədən iştirakçı var. Onların hər biri öz ölkəsini təmsil edir. Məsələn, siz başqa dövlətin vətəndaşı olaraq nə isə demiş olsanız, İran hökuməti buna görə məsuliyyət daşımamalıdır. Bu səbəbdən, hesab edirəm ki, sizin söylədiklərinizin Azərbaycan-İran əlaqələrinə heç bir aidiyyəti yoxdur. Hər iki ölkənin ərazi bütövlüyü ilə bağlı bizim hökumətimizin və İran hökumətinin mövqeyi yaxşı məlumdur və sual doğurmur. Dəfələrlə biz və bizim iranlı həmkarlarımız bunu ictimai şəkildə bəyan etmişik. Həmin tədbirdə 400-dən çox iştirakçı olub və demokratik cəmiyyət olan Azərbaycanda insanlar fikirlərini ifadə etməkdə sərbəstdirlər. Biz bununla razılaşa və ya razılaşmaya bilərik, ancaq biz iştirakçılara nəzarət etməmişik. Biz onlara tezislər verməmişik ki, nəyi demək olar, nəyi isə yox. Azərbaycan azad ölkədir və hər kəs – bizim vətəndaşlar və əcnəbi vətəndaşlar istədiyini söyləyə bilər. Əlbəttə, bunun bizim qanunvericiliklə ziddiyyət təşkil etməməsi şərti ilə. Bununla yanaşı, biz xaricdə yaşayanların müxtəlif mövzularla bağlı fərqli mövqelərinə görə məsuliyyət daşımırıq. Vacib olan odur ki, qonşu ölkələr ilə və ümumiyyətlə bütün ölkələrlə münasibətlərdə Azərbaycan Hökumətinin və onun nümayəndələrinin bəyanatları olduqca məsuliyyətlidir. Sizin söylədiklərinizlə bağlı bir nümunə deyim. İranda sığınacaq tapmış bir sıra şəxslər var ki, onlar Azərbaycanın ərazi bütövlüyünü müntəzəm qaydada şübhə altına alır. Aktau şəhərində Xəzəryanı dövlətlərin Zirvə toplantısı çərçivəsində mənim ovaxtkı Prezident Həsən Ruhani ilə görüşümdə ona 20-yə yaxın azərbaycanlıdan ibarət siyahı təqdim etdim ki, həmin şəxslər İranda yaşayır və mütəmadi şəkildə media və sosial şəbəkələr vasitəsilə təkcə Azərbaycanın ərazi bütövlüyünü şübhə altına almır, onlar elə ifadələr işlədirlər ki, bu, normal cəmiyyətdə ədəbsizlikdir. Biz həmin şəxslərin Azərbaycana təhvil verilməsini tələb etdik, çünki həmin şəxslər Gəncə şəhərində polisə hücumda iştirak etmişlər və bizdə sübutlar var. Təəssüflər olsun ki, onların heç biri təhvil verilmədi. Beləliklə, heç Azərbaycan vətəndaşı olmayan bir şəxs Şuşada nə isə deyibsə də - Şuşa açıq şəhərdir, oraya minlərlə insan gəlir və iradəsini ifadə edir. Azərbaycan tərəfindən təşkil edilmiş tədbirdə hər hansı şəxsin iştirakı belə bir reaksiyaya səbəb olmamalıdır. İstər Azərbaycan, istərsə də İran rəsmilərinin bəyanatlarında mənim dediklərim yer alır. Ərazi bütövlüyü qırmızı xətdir. Bizim ərazi bütövlüyümüz hər zaman Ermənistan tərəfindən şübhə altına alınırdı. Hesab edirəm ki, biz diqqətimizi bura yönəltməli və Azərbaycana heç bir aidiyyəti olmayan ifadələrə əhəmiyyət verməməliyik.\nHeç şübhəsiz ki, Prezidentin fikirləri kifayət qədər açıq, sərrast və tarixidir. İran xüsusi xidmət orqanları özlərinin əlaltı “alim”ləri vasitəsilə İ.Əliyevə belə bir primitiv sual verməklə özlərini ifşa etmiş oldu. Ancaq İran Prezident İ.Əliyevin səsləndirdiyi dəqiq fikirlərdən nəticə çıxarmalıdır. Elə bir gün yoxdur ki, Tehranda yaşayan İran vətəndaşları (özlərini analitik, jurnalist, din xadimi hesab edən) Azərbaycan dövlətinin ərazi bütövlüyünə qarşı təxribatçı iddialarla çıxış etməsinlər. İranın internet kanalları Azərbaycan əraziləri ilə bağlı hər gün bir xəritə tərtib edib özlərindən nağıllar uydururlar.\nBaşa düşürük, hazırda Tehranda oturub öz xalqını hədəfə alan xeyli sayda xain azərbaycanlı var və bunlardan istifadə etmək İran xüsusi xidmət orqanlarının “maraq dairəsi”ndədir. Amma Azərbaycan dövləti bir nəfər farsı da olsun burada bəsləyərək İran əleyhinə iyrənc təbliğat aparmır. İndi kimdir ləyaqətli davranan, İran, yoxsa Azərbaycan?\nİran başa düşür ki, Təbriz İranda nəhəng bir barıt çəlləyidir. Əgər İranın Azərbaycana qarşı hər hansı hərbi təxribatı olarsa, ilk növbədə bu çəllək partlayacaq və bütün İran alt-üst olacaq. Bu fenomenal reallığa görə Azərbaycan hökumətini ittiham etmək isə ağılsızlıqdır. Xalq yüz illərdir özünün milli ifadə azadlığını qoruyur və bundan sonra da qorumağa davam edəcək.


UNEC – Azərbaycan Dövlət İqtisad Universiteti — Ayın məzunu: “UNEC Azərbaycan təhsilində əvəzsiz rol oynayır”\nAyın məzunu: “UNEC Azərbaycan təhsilində əvəzsiz rol oynayır”\nDekabr ayının məzununu qürurla təqdim edirik!\nRza Sadiq 1987-ci ildə Bakı şəhərində anadan olub. 2003-cü ildə Bakı Özəl Türk Liseyini bitirib. 2007-ci ilin qəbul imtahanlarında 671 bal toplayaraq prezident təqaüdçüsü kimi Azərbaycan Dövlət İqtisad Universitetinə daxil olub. Universiteti Beynəlxalq İqtisadi Münasibətlər (Xüsusi İstedadlar Qrupu) ixtisası üzrə bitirdikdən sonra, 2008-ci ildə “IE Business School”da MBA təhsili alıb. R.Sadiq 2012-ci ildə Azərbaycan Respublikası Prezidenti yanında Dövlət İdarəçilik Akademiyasında hüquqşunaslıq ixtisasına sahib olub. Elmi fəaliyyətini davam etdirən UNEC məzunu 2017-ci ildə iqtisad üzrə fəlsəfə doktoru elmi dərəcəsi alıb. 2010-cu ildən “Bank BTB”də müxtəlif vəzifələrdə çalışıb. 2015-ci ildən bankın Müşahidə Şurasının sədri seçilib. O, həm də Rəssamlar İttifaqının üzvüdür.\nRza Sadiq uğur hekayəsini danışır:\nKaryeramda ilk addımlarımı hələ universitetin II kursunda təhsil alarkən atmışam. O zamanlar öyrəndiklərimin tətbiqini müşahidə etdikcə məndə real həyatın ilk baxışdan nəzəriyyədən daha sadə olduğu təəssürratı yaranırdı. Lakin iş təcrübəsi topladıqca daha çox parametrlərin reallığı formalaşdırdığını anlayırsan və yenidən nəzəriyyəyə, təhsilə ehtiyac olduğu meydana çıxır.\nBugünkü fəaliyyətim böyük məsuliyyət və diqqət tələb edir. Öncə ona görə ki, hər gün qəbul etdiyim qərarlar bütün ictimaiyyətin gözü qarşısındadır və bəzən makro səviyyədə nəticələrə gətirib çıxara bilər. Digər tərəfdən isə bunun böyük üstünlüyü də var – daima inkişaf etməyə, yenilikləri öyrənməyə məcbursan.\nKaryerama tələbə ikən başlamaq həm də o deməkdir ki, sən gələcəklə bağlı xəyal qurmağa vaxtın olmur. İndi düşünürəm ki, bəlkə də gələcəklə bağlı xəyallarım olsaydı mən daha da irəli getmiş olardım, yaxud da əksinə, kim bilir… Əslində həyatda hər şey mümkündür, bu, insanın özündən asılıdır. Oxumadan da mümkündür, amma bu zaman oxumağı hər hansı digər inkişaf forması ilə əvəz etmək lazımdır. Hələ ki, bəşəriyyət formasından asılı olmayaraq təhsil və yeni bilik və bacarıqlara yiyələnməkdən daha effektiv bir alternativ kəşf etməyib. İstənilən halda güclü akademik baza uğurun fundamental olması üçün əvəzsizdir.\nUNEC-də keçirdiyim illər ərzində yiyələndiyim təhsil, səriştə və dəyərli insanlar məni bu gün də müşayiət edirlər. Bütün müəllimlərimə minnətdaram, hər dəfə rastlaşdıqda bunu onlara şəxsən deməkdən çəkinmirəm.\nUNEC Azərbaycan təhsilində və ümumilikdə vətənimizin həyatında əvəzsiz rol oynayıb və bu gün də oynayır. Bu ali təhsil oağı ölkəmiz üçün bir çox görkəmli insanlar yetişdirib, bir çox yeni fikirlərin meydana çıxmasına şərait yaradıb və ümumilikdə hər dövr üçün gəncliyin, yəni gələcəyin formalaşması üçün böyük işlər görüb. Həmçinin UNEC böyük ənənəyə sahib olan bir universitetdir, arzu edirəm ki, bu mədəniyyət qorunub saxlanılsın, bunun üçün hər birimizin üzərinə yük düşür.\nUNEC tələbələrini təbrik edirəm, çünki onlar təhsil almaq arzusundadırlar. Əminəm ki, bunun üçün UNEC onlara hər cür şərait yaradacaq. Eyni zamanda tələbələr tövsiyə edərdim ki, ayıq olsunlar, onların qarşısına çıxan şansları dəyərləndirsinlər, hər açılan imkan böyük bir həyat yoludur. Sadəcə təhsil almaqla kifayətlənmək olmaz, insan hərtərəfli inkişaf etməli, bu zaman aldığın təhsilin də effekti bir başqa olur.\nSentyabr ayının məzunu - Aydın Quliyev: “Dünyada 100 nəfərdən biri olacağımı planlaşdırmırdım”\nOktyabr ayının məzunu – Həsən Quliyev: “Universitetin qazandırdığı vizyon karyeramda uğurlara yol açdı”\nNoyabr ayının məzunu – Anar Bayramov: “Son illərdə UNEC-in nüfuzu, marka dəyəri əhəmiyyətli dərəcədə artıb”


“Volkswagen” Türkiyədə avtomobil zavodunun tikintisindən imtina etdi - modern.az\n15 Oktyabr 2019, 17:48 | İQTİSADİYYAT\n“Volkswagen” Türkiyədə avtomobil zavodunun tikintisindən imtina etdi\nAlmaniyanın avtomobil nəhəngi “Volkswagen” Türkiyədə yeni zavodun tikintisindən imtina edib.\nModern.az xarici KİV-ə istinadən xəbər verir ki, bu barədə şirkətin rəsmi nümayəndələri açıqlamasında bildirib.\n“Volkswagen AG direktorlar şurası yeni zavodun tikintisi ilə bağlı qərarı dondurublar”.\nAlmaniya mətbuatı şirkətin İzmir yaxınlığında tikiləcək zavoda 1 milyard avro vəsait qoymağı planlaşdırdığını yazır. Bunun sayəsində, “Volkswagen”nin ildə 300 min avtomobil buraxması gözlənilirdi.


Əlcəzair etirazları (2019) — Vikipediya\nƏlcəzair etirazları (2019)\n16 fevral 2019 — h.h\nƏbdüləziz Buteflikanın 5-ci müddətə prezidentliyə namizədliyini irəli sürməsi.\nButeflikanın 5-ci dönəm prezidentliyə namizədlikdən imtina etməsi\nPrezident seçkilərinin bir qədər sonrakı müddətə təxirə salınması\nYeni konstitusiyanın hazırlanması\nƏlcəzair Ümummilli Konfransının çağırılması\n«Sosialist qüvvələrin cəbhəsi»»\nMilli Vəkillər Assosasiyası\n«Milli Qurtuluş Cəbhəsi»\nbir etrazçı həlak olmuş, 183 nəfəri isə yaralanmışdır\n168 polis əməkdaşı yaralanmışdır\nƏlcəzair etirazları — 2019-cu ilin fevral ayından Əlcəzairin müxtəlif şəhərlərdə başlayan və 82-ci prezident Əbdüləziz Buteflikanın beşinci dövr üçün prezidentliyə namizəd olmasına qarşı aparılan xalq hərəkatı.\n10 fevral 2019-cu ildə Əbdüləziz Buteflika yeni prezident seçkilərində öz namizədliyini irəli sürəcəyini bəyan edir. Bununla belə dövlət başçısı ağır xəstəliklərdən əziyyət çəkir. Hətta 2013-cü ildə İnsult keçirmiş və hazırdada əlil arabasında hərəkət edir. İctimaiyyətdə nadirən görünür.\n16 fevral – Herrat şəhərində yüzlərlə insan küçələrə çıxmış və prezidentin 5-ci müddətə namizədliyinə qarşı çıxmışdır.\n18 fevral – Prezident Buteflikanın qarşıdakı seçkilərdə iştirak etməsinə etirazlar ölkənin şimalındakı bir neçə əyalətdə keçirilir. Polis etirazların yatırılması üçün güç tətbiq etmir.\n21 fevral – altı həmkərlar ittifaqı 27 fevraldan tətilə başlamaq barədə çağırışlar edir. Həmkarlar ittifaqı nümayəndələri ölkənin küçələrində səlahiyyətlilərin təhsil işçilərinin tələblərini nəzərə almadığına etiraz edirlər.\n22 fevral – ölkədə Prezident Buteflikanın idarəçiliyinə qarşı etirazlar başladılır.\n25 fevral – polis etirazçılara qarşı gözyaşardıcı qaz tətviq edir.\n28 fevral – Əlcəzair şəhərində universitet tələbələri prezidentin növbəti dəfə namizədliyinə qarşı etiraz keçirirlər. Universitetin əsas binasında etirazlar baş verməsinə gözətçilər maneə törətdir. Bununlada tələbələr xaricindəki nümayişçilərə qoşulur. Hətta tələbələri universitetin professorları da dəstəkləyir.\n1 mart – 800 minlik etirazçı ölkənin müxtəlif şəhərlərində prezidentin 20 illik idrəsinə qarşı etirazlara qoşulur. Polislə toqquşmalar hökumət binasıvə prezident rezidensiyası qarşısında baş tutur. Hüquq-mühafizə orqanlarının gözyaşardıcı qazdan istifadə etdir. Nəticədə 10 min etirazçı müxtəlif xəsarətlər alır. Ölkədə senzuraya qarşı etiraz edən 40 jurnalist polis tərəfindən saxlanılır.\n2 mart – Əl Mayadin və Youm7 tibb mənbələrinə istinadən bildirir ki, prezident Buteflika təkrar xəstəxanaya yerləşdirilib. Bu dəfə isə Cenevrədə kritik vəziyyətdə universitet xəstəxanasına müraciət edib. Həkimlər ona dövlət başçısının vəzifələrini yerinə yetirə bildiyini ifadə edən bir sənəd verə bilmirlər. Bununla əlaqədar Gulf Online nəşrinə görə, yüksək səviyyəli qaynaqlara istinadən Buteflika yaxın gələcəkdə 2019-cu il prezident seçkilərində iştirakıəndan imtina edəcəkdir.\n3 mart – Buteflikanın prezidentliyə namizədlik barədə sənədləri qeydiyyat üçün Konstitusiya Şurasına təqdim edildi. Ancaq bunu onun yerinə kim etdiyi məlum deyildir. Sənədlərin təqdimatı üçün namizədin sənədləri şəxsən imzalaması şərt olsa da, prezident hazırda Cenevrə xəstəxanasındadır. Bu münasibətlə Abdelgani Zaalane Bufetlika yenidən prezident seçiləcəyi təqdirdə, o xəstə olsa bir il ərzində erkən prezident seçkiləri keçirəcəyini bildirən bir mesajı xalqa bəyan edir. Yeni seçkilər üçün rüzum olsa bu işi Milli Müstəqil Konfrans öz üzərinə götürməlidir. Prezident yeni konstitusiya ilə bağlı referendum keçirəcəyini vəd edir.\nВelə həmin gün də ölkədə kütləvi etiazlar başlayır. Polis küçələri bağlayır və edirazçılara qarşçı su şırnaqlarından istifadə edir. Etirazlar səbəbindən paryaxta giriş bağlanılır metro fəaliyyətini dayandırır.\nPaytaxtla yanaşı Konstantin, Oran, Annaba, Mostaqanem, Skikda və bir çıx şəhərlərdə etirazlar keçirilir.\n4 mart – tələbələr paytaxta etirazlara qoşulur və prezidentin istehfasına qədər universitetlərə getməyəcəyinə qərar verirlər.\n5 mart – etirazçılar paytaxtda hökumət binalarına girməyə çalışdı amma polis bütün cəhdlərə maneə törətdi və etirazçılara qarşı gözyaşardıcı qazdan istifadə etdi. Nəticədə onlarla insan yaralandı. Konstantin, Annaber və Blida şəhərlərində tələbə etirazları keçirildi.\n7 mart – prezidenin tikinci bəyanatını Əlcəzir Poçt, İnformasiya və Telekommunikasiya Texnologiyaları naziri Hud İman Feraoun xalqa bəyzn edir. Prezident "vətəndaşların yetkinliyinə sübut edən xalq tərəkatının sülhsevərliyini" alqışladı və «xaos və üsyanı təşviq etmək» cəhdlərinə qarşı xəbərdar etdi. Öz növbəsində Müdafiə Nazirinin müavini, Milli Xalq Ordusunun Baş Qərargah rəisi Əhməd Qaid Saleh ordusunun ölkənin ali maraqlarını qoruyacaqlarını və ölkəni qan töküldüyü keçmiş illərə qayıtmasına yol verməyəcəyini bəyan edir.\nMüxalif partiya olan «Sosialist qüvvələrin cəbhəsi» partiyasının üzvləri etirazlara dəstək olaraq Əlcəzir parlamentindəki deputat yerlərindən imtina edir. Partiya həmçinin Əlcəzair rəhbərliyinin dəyişdirilməsi məqsədlərinə çatana qədər sülh nümayişlərinin davam etdirilməsinə çağırış edir.\nNümayişlər həmin gündə davam edir. Milli Vəkillər Assosasiyası mitinqlərə qoşulur və «Respublika - krallıq deyil» şuarını səsləndirilər.\nƏlcəzair bayrağına bürünmüş nümayişçi.\n8 mart – 1 milyon insan paytaxt küçələrinə çıxaraq, Milli Qurtuluş Cəbhəsi partiyasına və Prerzident Bufeylika idarəçiliyinə qarşı çıxırlar. Metro və elektrikli qatarların hərəkəti dayandırılmış, dövlət əhəmiyyətli binalar və xarici ölkələrin səfirlik binalarında mühafizə artırılmışdır. Moris Oden, 1 may meydanları və Ümumi Poçt Office, Viktor Hüqo, Əmiruş və V Məhəmməd bulvarları, Diduş Murad və Ben Mehdi küçələri və digər ərazilər etirazçılarla dolmuşdur. Küçələ çıxa bilməyənləy eyvan və damların üzərlərinə çıxmışdılar. Kütləvi etirazlar zamanı 195 nəfər həbs edilir, 112 пpolis yaralanır.\nElə həmin gün «Milli Qurtuluş Cəbhəsi» partiyasının bəzi deputatları istehfaya getmiş və nümayişçilərə qoşulmuşdur.\n10 mart – Əlcəzir Prezidenti Buteflika İsveçrədə müalicəsini bitirdikdən sonra ölkəyə döndü.\nMüdafiə Nazirinin müavini, Milli Xalq Ordusunun Baş Qərargah rəisi Əhməd Qaid Salah Ruibada çıxış edərkən nümayişçilərə dəstək olduğunu bildirdi. Onun sözlərinə görə xalq və ordusu respublikanın gələcəyi ilə bağlı vahid bir baxışa sahibdir.\n11 mart – Buteflika bəyanatında 5-ci dönəm üçün prezidentliyə namizədliyini irəli sürməyəcəyini bildirir. Seçkilərin isə yeni konstitutsiyanın hazırlanmasından sonra baş tutacağını bildirir.\nSeçkinin keçirilmə tarixi xüsusi təyinatlı Əlcəzair Milli Konfransı tərəfindən müəyyən ediləcək. Bu quruma ölkənin sabiq xarici işlər naziri, 85 yaşlı Lahdar Brahimi rəhbərlik edəcəkdir. Bununla yanaşı hökumət istefaya göndərilmişdir. Hazırda müvəqqqəКонституционный совет страны утвердил отставку главы государства, а Бутефлика в финальном послании к народу попросил прощения у соотечественниковti hökumətə sabiq daxili işlər naziri ölkəni Nurəddin Bedui rəhbərlik edir. Yeni baş nazir və xarici işlər naziri vəzifəsini isə bu posta 2013-2017-ci illər rəhbərlik etmiş Ratman Lamamra icra edəcəkdir. Ali Seçki Müşahidə Təşkilatı və onun sədri də itefaya göndərilmişdir.\nButeflikanın prezident seçkilərində iştirak etməyəcəyini bəyan etməsindən sonra yüz minlərlə adam bunu bayram etmək üçün küçələrə axışmışdır.\n2 aprel prezident Buteflika rəsmən istefaya gedir.\nMinlərlə əlcəzairli 20 il ölkəyə rəhbərlik etmiş prezidentin istefasını qeyd etməkdən ötrü küçələrə axışır. Bundan öncədə elə həmin günün səhər saatlarında yüzlərlə adam küçəyə çıxaraq Buteflikanın vəzifəsindən ayrılmasını tələb edirdi. Böyük müxalifət partiyaları və hərəkətləri öz adamlıarını küçələrə çıxarmamışdı.\n3 aprel Ölkənin konstitusiya şurası dövlət başçısının istefasını təsdiqləyir.Buteflika son müraciyyətində xalqından üzr istəyir.\n↑ "Президент Алжира отказался баллотироваться на пятый срок на фоне протестов. Он находится у власти с 1999 года". Meduza. 2019-03-11. İstifadə tarixi: 2019-03-11.\n↑ ƏLCƏZAİR HÖKUMƏTİ İSTEFAYA GETDİ\n↑ Əlcəzair hökuməti etirazlar fonunda istefa verdi - Buteflika prezident olmayacaq\n↑ "Президент Алжира Бутефлика ушел в отставку". Русская служба Би-би-си. 2019-04-02. İstifadə tarixi: 2019-04-02.\nMənbə — "https://az.wikipedia.org/w/index.php?title=Əlcəzair_etirazları_(2019)&oldid=5050735"\nBu səhifə sonuncu dəfə 20 fevral 2020 19:22 tarixində redaktə edilib.


AKADEMİKLƏR►Akademik İmam Mustafayev\nMUSTAFAYEV İMAM DAŞDƏMİR OĞLU\nAzərbaycanın tanınmış ictimai-siyasi və elm xadimi İmam Daşdəmir oğlu Mustafayev 1910-cu il fevralın 25-də Zaqatala qəzasının (hazırda Qax rayonunun) Qax kəndində anadan olmuşdur.\nİ.D.Mustafayev 1928-ci ildə Zaqatala Kənd Təsərrüfatı Texnikomunu, 1932-ci ildə Azərbaycan Kənd Təsərrüfatı İnstitutunu (AKTİ) bitirmişdir. 1932-1934-cü illərdə AKTİ genetika, seleksiya və toxumçuluq kafedrasında aspirant olmuş, 1938-ci ildə K.A.Timiryazev adına Moskva Kənd Təsərrüfatı Akademiyasında müdafiə edərək kənd təsərrüfatı elmləri namizədi, 1964-cü ildə S. Peterburq, ÜRBİ (VİR)-də “Azərbaycanın buğdaları və onların seleksiya və formaəmələgəlmə prosesində rolu” mövzusunda dissertasiya işi müdafiə edərək biologiya elmləri doktoru elmi adını almışdır.\n1950-ci ildə Azərbaycan Elmlər Akademiyasının həqiqi üzvü seçilmişdir. 1950-1952-ci illərdə Azərbaycan EA Elmi katibi, “Azərbaycan EA məruzələri”, “Azərbaycan sosialist kənd təsərrüfatı” jurnallarının redaktoru, “Azərbaycan EA Xəbərləri” jurnalının redaksiya heyətinin üzvü, Bakı şəhəri və Azərbaycan üzrə deputat, 1940-1954-cü illərdə Azərbaycan SSR dövlət nəzarəti komissarının 1-ci müavini, Azərbaycan xalq torpaq komissarının 1-ci müavini, Azərbaycan kənd təsərrüfatı naziri, Azərbaycan KP katibi, Gəncə vilayət komitəsinin birinci katibi, 1954–1959-cu illərdə Azərbaycan KP birinci katibi işləmişdir.\nİ.D.Mustafayev 1959-1997-ci illərdə Azərbaycan EA Genetika və Seleksiya İnstitutunun dənli və dənli-paxlalı bitkilərin genetikası və seleksiyası şöbəsinin müdiri, 1970-1985-ci illərdə həmin institutun direktoru işləmişdir. 1963-cü ildən SSR EA Əlaqələndirmə Şurasının üzvü, genetika və seleksiya problemlərinə dair elmi şuranın sədri olmuşdur.\nİ.D.Mustafayev Azərbaycan və eləcə də digər Zaqafqaziya respublikalarının ərazisində iki mindən çox arpa, çovdar, vələmir, eqilops və on mindən çox buğda və başqa dənli bitkilərin nümunəsini toplamışdır. O bir sıra buğda sortlarının – Sevinc, Cəfəri, Zoğal buğda, Turgidum-7, Turanikum-186, Qızıl buğda, Bol buğda, Arzu, Kəhrəba, Gürgənə 1, Zərdabi, Birlik və Qrekum 75/50, o cümlədən Pallidum 596 arpa sortu, AP-317 pambıq sortu, Cəlilabad I sarımsaq sortu, Zəfərani, Şəfa və Tozlayıcı çaytikanı sortlarının müəllifidir.\nO, genetika üzrə beynəlxalq konfransların (1973-cü ildə ABŞ, 1978-ci ildə Moskva) iştirakçısı, Avropa seleksiyaçılar assosiyasiyasının üzvü, “Mutantlar, yabanı bitən formaların, becərilən bitkilərin yerli populyasiya və sortlarının genofondunun toplanılması, öyrənilməsi, saxlanması”, “Əsas kənd təsərrüfatı bitkilərinin xüsusi seleksiyası”, Uzaq hibridləşdirmə işlərinin rəhbəri və koordinatoru, Azərbaycanın bəzi elmi proqramlarının həmsədri, Rusiya Kənd Təsərrüfatı Akademiyasının bəzi elmi proqramlarının üzvü olmuşdur.\nİ.D. Mustafayevin rəhbərliyi altında 75 elmlər namizədi və 4 elmlər doktoru dissertasiyası müdafiə edilmişdir. Onun bitkiçilik, seleksiya, genetikanın müxtəlif istiqamətlərinə həsr olunan 332 elmi məqalə və tezisləri, 5 monoqrafiyası dərc olunmuşdur.\nGörkəmli alim, bacarıqlı təşkilatçı, xeyirxah və qayğıkeş insan olan İmam Daşdəmir oğlu Mustafayevin əməyi yüksək qiymətləndirilmişdir. Böyük Vətən Müharibəsində iştirakına, elmi, ictimai fəaliyyətinə görə o “Qırmızı Əmək Bayrağı”, “Fəxri Nişan”, “Xalqlar Dostluğu” adlı 3 orden, 5 medalla, Azərbaycan SSR Ali Sovetinin fəxri fərmanı ilə, akademik S.İ. Vavilov adına qızıl medalla təltif olunub. Bundan başqa, alim Ümumittifaq Kənd təsərrüfatı sərgisinin 3 böyük, 1 kiçik qızıl, 1 gümüş və s. medallarla təltif olunmuşdur.


Arktika və Antarktidada ani temperatur artımı müşahidə edilib |\nAna Səhifə/Texnologiya/Arktika və Antarktidada ani temperatur artımı müşahidə edilib\nArktika və Antarktida çox soyuq regionlar hesab olunurlar. Lakin Yer kürəsinin bu iki qütbündə olan müşahidəçilər bu il sözügedən regionlarda ani temperatur artımını müşahidə ediblər. Müşahidəçilərin sözlərinə əsasən bu cür hava hadisələri insanlar üçün heç də müsbət təsir göstərməyəcəklər. Məlumata əsasən Antarktidadakı Konkordiya adlı fransız-italyan stansiyasının yerləşdiyi rayonda ortalama temperatur göstəricisi standart göstəricidən 40 dərəcə Selsi yüksək olub və nəticədə sözügedən rayonda ortalama temperatur göstəricisi -12 dərəcə Selsiyə çatıb. Rusiyanın Vostok adlı stansiyasının yerləşdiyi rayonda isə ortalama temperatur göstəricisi standart göstəricidən 15 dərəcə Selsi yüksək olub. Nəticədə Vostok stansiyasının yerləşdiyi rayonda ortalama temperatur göstəricisi -17.7 dərəcə Selsi təşkil edib.\nAlimlər bildiriblər ki, bu göstəricilər çox təəccübləndiricidirlər. Belə ki, bu cür ortalama temperatur göstəriciləri həmçinin Arktikada da müşahidə edilib. “Yer kürəsinin qütbləri hal hazırda fərqli mövsümlərdən keçirlər. Şimal və Cənub qütbü eyni zamanda əriməməlidir. Bu, sözün əsl mənasında qeyri-adi hadisədir” – deyə tədqiqatçılar qeyd ediblər. Güman olunur ki, Şimal qütbündə ani temperatur artımı Qrenlandiya sahillərindən gəlmiş isti atmosfer axını, Cənub qütbündə isə Sakit okeandan gəlmiş isti atmosfer axını ilə bağlıdır. Mütəxəssislərin sözlərinə əsasən baş vermiş hadisəni sadəcə olaraq qeyri-adi hava hadisəsi kimi qəbul etmək lazımdır və burda daimi iqlim dəyişikliklərinin izləri yoxdur. Lakin bu cür ani temperatur yüksəlişləri təkrar baş versələr, bu, narahatlıq üçün ciddi bir səbəb olacaq.\n“24 saat” “Arktika və Antarktidada ani temperatur artımı müşahidə edilib” başlıqlı yazını “technote”-yə istinadən dərc edib


Cavanşir Feyziyevin mandatı ləğv oluna bilər? - AÇIQLAMA\n05 Noyabr 2021, 15:41\nCavanşir Feyziyevin mandatı ləğv oluna bilər? – AÇIQLAMA\nMilli Məclisin deputatı Cavanşir Feyziyevin deputat mandatının ləğv olunub-olunmayacağı ilə bağlı müzakirələr gündəmdən düşmür.\nBir neçə gün əvvəl Böyük Britaniyada Milli Məclisin deputatı Cavanşir Feyziyevin ailə üzvlərinin 15 milyon funt-sterlinq (20,5 milyon dollar – 35 milyon AZN) yatırılan hesablarının nəzarətə götürüldüyü barədə yayılan xəbərlər cəmiyyətdə ciddi rezonans doğurub və gündəm olub.\nDeputatla bağlı yaranan əsas sual isə deputatlıq mandatının taleyinin necə olacağı barədədir. Çünki daha əvvəllər maliyyə qalmaqallarında, əyri işlərdə adı keçən deputatlar ya həbs edilib, ya da digər formada cəzalandırılıb. Cavanşir Feyziyev ilə bağlı isə hansı qərarın veriləcəyi müzakirə mövzusuna çevrilib.\nMaraqlıdır, bizneslə məşğul olan deputatların mandatı ləğv oluna bilər? Cavanşir Feyziyev ilə bağlı bağlı məsələ Milli Məclisdə müzakirəyə çıxarıla bilər?\nSabiq deputat Nazim Bəydəmirli Cebhe.info-ya açıqlamasında bildirib ki, millət vəkilinin kommersiya fəaliyyəti ilə məşğul olması qanunvericikdə qadağandır:\n“İlk olaraq onu qeyd edim ki, “Deputatın status haqqında” qanuna görə deputat yaradıcılıq və pedaqoji fəaliyyətdən başqa işlərlə məşğul ola bilməz. Eyni zamanda, Milli Məclisə üzv seçilmiş şəxs Konstitusiya Məhkəməsi seçkiləri təsdiq etdikdən sonra bir həftədən gec olmamaq şərti ilə hər hansısa kommersiya fəaliyyətindən imtina etməli və vəzifəsindən çıxmaq haqqında əmrin surətini təqdim etməlidir.\nTəbii ki, heç bir deputat biznes fəaliyyəti ilə məşğul ola bilməz. O, biznesi ilə əlaqəsini dayandırmalıdır və bunun bir neçə yolu var. Yəni, onun biznesin fəaliyyətinə birbaşa nəzarət etmək hüququ olmur. Lakin insandan təsisçilik hüququnu heç kim ala bilməz. Həmçinin, millət vəkili heç bir dövlət qurumunda və şirkətdə vəzifə daşıya və oradan maaş ala bilməz. Ümumiyyətlə, millət vəkili heç bir yerdə idarəçiliklə məşğul ola bilməz”.\nSabiq deputat qeyd edib ki, Cavanşir Feyziyevin bu prosedurlara əməl edib-etmədiyi dəqiq bilmirəm:\n“Lakin hazırda Milli Məclisin ən azı 30-40 deputat Konstitusiyaya zidd olaraq digər fəaliyyət növləri ilə məşğuldurlar.\nOna görə də Cavanşir Feyziyevin üzərinə gedilməsinin tərafdarı deyiləm, çünki millət vəkillərinin əksəriyyət bu işlə məşğuldur. Onlar paralel vəzifələr daşıyaraq, biznesdə özləri idarəçiliklə məşğuldurlar. Hətta müxtəlif yerlərdə kafedra müdiri olanlar da var. İndiyədək müxtəlif zamanlarda rektorlar, prorektorlar və kafedra müdirləri də deputat olub. Baxmayaraq ki, bütün bunlar qanunla qadağan edilib.\nBəzən Milli Məclis özü bu anlayışı qarışdırır. Pedaqoji fəaliyyət dedikdə müəllimlik və professorluq nəzərdə tutulur. Deputatlar inzibati vəzifə olmamaq şərti ilə dərs deyə və yaradıcılıqla məşğul ola bilərlər. Yəni, onların vəzifə daşıması qanunsuzdur.\nDüşünürəm ki, Cavanşir Feyziyev və ya qaydaları pozan digər millət vəkilləri ilə bağlı məsələ Milli Məclisdə müzakirəyə çıxarıla və deputat mandatı ləğv oluna bilər. Bu müddəaları pozan şəxslər intizama cəlb edilməli və deputat mandatları ləğv olunmalıdır”.\nHüquqşünas Əsabəli Mustafeyev isə qeyd edib ki, qanun deputatların bizneslə məşğul olmasını qadağan edib:\n“Millət vəkilləri sadəcə elmi pedaqoji fəaliyyət ilə məşğul ola bilər. Ona görə də Cavanşir Feyziyevin etdiyi qanun pozuntusudur.\nOnun məsələsinə Milli Məclisin İntizam Komissiyasında baxılaraq, qiymət verilməlidir. Əgər onun qanun pozuntusuna yol verdiyi həqiqətən təsdiq olunarsa, mandatına xitam verilməlidir.\nÜmumiyyətlə, deputatların böyük əksəriyyəti biznes fəaliyyətilə məşğul olaraq pul qazanırlar. Hətta onlar ona görə deputat olmağa gedirlər ki, bu imkanlardan istifadə edərək özlərinə biznes qursunlar. Əvvəllər də müxtəlif deputatlar haqqında biznesləri olduğuna dair xəbərlər çıxırdı. Üstəlik, bu xəbərlər çox geniş yayıldığı üçün heç kimə sirr deyil. Bunlara baxmayaraq, indiyədək onlara qarşı ciddi tədbirlər görülmür.\nCavanşir Feyziyevin məsələsinə də, hüquqi qiymət veriləcəyi inandırıcı görünmür. Qanunu pozduğu üçün onun deputat səlahiyyətinə xitam verilməlidir. Lakin Milli Məclisdə bu məsələyə necə yanaşasaqlar, onu zaman göstərəcək”.\n04, Dekabr - 11:02363\n04, Dekabr - 12:11272


Xəzər dənizinin əsas çirklənmə səbəbləri açıqlanıb | DƏNİZ XƏBƏR\nXəzər dənizinin əsas çirklənmə səbəbləri açıqlanıb\n“Xəzər dənizin çirklənməsinin bir neçə əsas istiqaməti var. Çirklənmənin ən böyük səbəbi qurudan daxil olan və ya quruda həyata keçirilən fəaliyyət nəticəsində yaranan çirklənmədir”.\nAPA-nın məlumatına görə, bunu Ekologiya və Təbii Sərvətlər Nazirliyinin rəsmi “Facebook” səhifəsində “Ekspert saatı” adlı verilişdə Ekoloji Siyasət şöbəsinin müdiri Rasim Səttarzadə bildirib.\nOnun sözlərinə görə, ən böyük tullantı Xəzər dənizinə çaylar vasitəsilə daxil olur: “Eyni zamanda, sahil ərazilərində təsərrüfat fəaliyyətindən, məişət tullantıları nəticəsində çirklənmə davam edir. Bu, çox böyük problemdir. Biz Xəzərə tullantı sularının tökülməsinin nəzarətə götürülməsi, hesabatlılığın təmin edilməsi axıdılan suyun həcmi və keyfiyyəti barədə kifayət qədər dolğun məlumatların toplanması, ərazilərin xəritələşdirilməsi barədə dəfələrlə demişik və bu problemlərin həlli istiqamətində işlər görməyə çalışırıq. Təəssüflə deyirəm ki, Xəzər dənizinə külli miqdarda çirkli su daxil olur. Bu da əsasən qaynar nöqtələrdən olur. Qaynar nöqtələrdən biri Abşeron yarımadasıdır. Sözsüz ki, Xəzər dənizin çirklənməsində təkcə Azərbaycan rol oynamır. Xəzər regional dənizdir, 5 Xəzəryanı dövlətdən daxil olan tullantılar da səbəb olur.\nBundan çıxış yolu təmizlənməmiş tullantı sularının Xəzər dənizinə axıdılmasının qarşısının alınması və tullantı sularının təmizləyici qurğularda müvafiq standartlara uyğun təmizlənməsinin təmin edilməsidir. Nazirlik tərəfindən hər iki istiqamətdə fəaliyyət aparılır. Təəssüf ki, Bakı şəhəri, Abşeron yarımadasında çox böyük faizdə mərkəzləşmiş kanalizasiya sistemi mövcud deyil. Təmizləyici qurğuların çox hissəsi ya köhnə olduğu üçün işləmir, olanlar da normativlərə uyğun təmizləməni təmin etmir. Bunun nəticəsində də Abşeron yarımadasından Xəzər dənizinə gündə təxminən 1 milyon kubmetr çirkli su axır. Bunu Azərbaycanda bütün Xəzərin sahilinə aid etsək rəqəm 2 dəfə artır. Bunun müqabilində, Bakıda su təchizatı ilə bağlı problemlər yaranıb”.\nŞöbə müdiri qeyd edib ki, ümumiyyətlə, iqlim dəyişmələri nəticəsində sudan qeyri-səmərəli istifadə, su itkilərinin çox olması səbəbindən son zamanlarda, xüsusilə yay aylarında Azərbaycanda su ehtiyatlarında çatışmazlıqlar hiss olunur: “Bunun həll olunması üçün müvafiq komissiya yaradılıb və dövlət başçısı tərəfindən 2020-2022-ci illərdə sudan səmərəli istifadənin təmin edilməsi ilə bağlı Tədbirlər Planı təsdiq edilib. Həmin tədbirlər planındakı bəndlərdən biri də sudan təkrar istifadə, yəni tullantı sularının emal olunaraq təkrar istifadəyə yönəldilməsi məsələləridir. O cümlədən suvarmada və digər texniki məqsədlər üçün istifadəsi nəzərə tutulur. Nazirlik olaraq bizim fikrimiz ondan ibarətdir ki, tullantı sularının dənizə axıdılması yox, o sudan email olunaraq təkrar texniki məqsədlə istifadəsidir, Bakıda kifayət qədər texniki suya ehtiyac var. O cümlədən yaşıllıqların suvarılması üçün kifayət qədər suvarma suyuna ehtiyac var. Suvarma suyu kimi yüksək keyfiyyətlə təmizlənmiş içməli sudan istifadə olunur. Bu, məntiqə sığmayan bir şeydir. Son zamanlar dənizlərin, okeanların çirklənməsinin səbəblərindən biri də plastik çirklənmələrdir. Hazırda dənizdə fəaliyyət göstərən neft şirkətləri müasir texnologiyalardan istifadə edirlər. Onların fəaliyyəti tam nəzarət altında olduğu üçün tullantıların qat-qat azaldılmasına, bir sıra hallarda minimuma endirilməsinə nail olunub. Amma yenə də fəaliyyət zamanı sözsüz ki, tullantılar olur və bu da ətraf mühitə, Xəzərin biomüxtəlifliyinə, su bioloji resurslarına mənfi təsir göstərir”.\nPrevious articleTürkiyə şirkəti Türkmənbaşı neft emalı kompleksində iki qaz turbini tikəcək\nNext articleSentyabrda Belarusa neft tədarükü 1,6 mln. ton təşkil edəcək


Soyuq doldurma və isti doldurma\nAseptik soyuq doldurma nədir? Ənənəvi isti doldurma ilə müqayisə? 1, Aseptik doldurmanın tərifi Aseptik soyuq doldurma, içki məhsullarının aseptik şəraitdə soyuq (normal temperaturda) doldurulmasına aiddir ki, bu da ümumiyyətlə istifadə edilməyən yüksək temperaturlu isti doldurma üsuluna nisbətəndir ...\nDoldurma Maşını üçün Konqolu Müştərinin Ziyarəti.\nadmin tərəfindən 19-12-18\nNoyabr ayında keçirilən İkinci Çin Beynəlxalq İdxal Sərgisi zamanı 2019 Afrika heyəti Cənubi Afrikanın Konqo şəhərindən Şanxaya gəlir. Sahibləri tələb etdikləri maşınları ziyarət etdilər və yoxladılar, fabrikimiz qrafiklərində əsas doldurma maşını təchizatçısıdır. Biz, Higee Machinery, istehsal əsaslı bir təchizat ...\nDoldurma sənayesində PLA və PET material şüşəsinin üstünlüyü və dezavantajı nədir?\nÇöpün ayrılması, dəyəri və ətraf mühitin qorunması məsələsinə əsaslanaraq, PLA şüşəsi içki sənayesində əsasdırmı? 1 İyul 2019 -cu ildən etibarən Çinin Şanxay şəhərində ən sərt zibil ayıran tətbiq edildi. Başlanğıcda zibil qutusunun yanında kömək edən və kömək edən biri var idi ...\nİlk əməkdaşlıqda müştərilərin etibarını necə qazanmaq olar\nadmin tərəfindən 19-12-15\nXarici müştərilərdən sənaye maşını almağa gəldikdə, əməliyyatın ən vacib məqamları hansılardır? İndi bu məsələni son vaxtlar yaşadığımız bir hadisədən müzakirə etmək istərdik. Ümumi məlumat: Cali, ABŞ -ın Los -Ancelesdəki istehsalçılardan biridir, şirkətin ehtiyacı var ...\nChinia Maşın Sərgisi Moskva 2018\nadmin tərəfindən 19-12-14\n2017 Çin Texniki Avadanlıq və Əmtəə Sərgisi\nadmin tərəfindən 19-12-13\n2017 -ci ildə Şri Lankada İnşaat Expo\nadmin tərəfindən 19-12-12\nKLANG -də 4 -cü Malayziya Beynəlxalq Sərgisi 2016\nDubayda 2015 sərgisi


DİN-dəki son kadr dəyişikliklərinin təfərrüatları - EKSKLÜZİV\n1 Fevral 2013 18:11\nGəncənin sabiq polis rəisi hansı vəzifəyə gətirildi: daha kimi kim əvəz etdi?\nBu gün Daxili İşlər Nazirliyində kadr dəyişikliyi aparılıb. AzNews.az-a daxil olan məlumata görə, ən diqqət çəkən təyinat Gəncənin sabiq polis rəisi, adı icra başçısı ilə qalmaqalda hallandırılan Rasim Musayevlə bağlıdır.\nXatırladaq ki, bir müddət öncə onun İnterpolun Azərbaycan nümayəndəliyinə rəhbər təyin olunması ilə bağlı informasiyalar yayılmışdı. Sonradan isə bəlli olub ki, Rasim Musayev bu təyinatla razılaşmayıb və bundan sonra ona nazirlikdə digər vəzifə təklif olunub. Mənbəmiz bildirir ki, Rasim Musayev həmin təklifə razılığını bildirdikdən sonra o, DİN-in Daxili Təhqiqatlar İdarəsinə rəis təyin edilib.\nQeyd edək ki, R.Musayev bu vəzifədə polis polkovniki Möhübbət Hüseynovu əvəz edəcək. Məlumata görə, M.Hüseynov Lənkəran rayon Polis İdarəsinə rəis göndərilib. Lənkəran polis idarəsinin rəisi Elxan Əliyevin isə sərəncama göndərildiyi bildirilir.\nBaşqa bir dəyişiklik Lənkəran polisində olub. İdarəsinin rəis müavini Qalib Tağıyev Xəzər rayon Polis İdarəsinə rəis müavini göndərilib.\nXəzər Rayon Polis İdarəsinin Xəzər Rayonu Polis İdarəsinin rəisi Faiq Şabanov isə Gəncəyə polis rəisi vəzifəsinə təyinat alıb.\nQeyd edə ki, F. Şabanovun bu vəzifəyə göndəriləcəyi ilə bağlı məlumatı yanvarın 28-də məlumat vermişdik.\n“Livanda yeni hökumət qurulacaq” - Baş nazir\nGənc kamança ifaçısı konsert verəcək\nBiznesmenin şəxsi təyyarəsini əlindən aldılar\n“EGE Hospital”dan növbəti sevindirici xəbər: Check-up ayı uzadıldı - VİDEO\nGürcüstan hökuməti ABŞ səfirinin təyinatını əngəlləyir - İddia\n“Ermənistan münasibətləri normallaşdırmaq üçün...” - Türkiyə\nQohum evliliyindən dünyaya gələn uşaqların əksəriyyəti xəstə doğulur - Müsahibə\nTürkiyənin məşhur yazıçısına 13 il 4 ay həbs cəzası verildi\nNazpəri intihara cəhd edib - VİDEO\nHəbibi Azərbaycana dəvət ediblər


ABŞ-ın Azərbaycandakı keçmiş səfiri, ATƏT-in Minsk Qrupunun keçmiş həmsədri Metyu Brayza Amerikanın Səsinə müsahibədə ABŞ və Azərbaycan arasında ikitərəfli əlaqələrin dərinləşdirilməsi və Azərbaycanın Avropanın enerji təhlükəsizliyində rolunu şərh edib.\nBəxtiyar Hacıyev: Bu gün etiraz etməsək, sabah bunlar adiləşə bilər\nİctimai fəal Bəxtiyar Hacıyev Amerikanın Səsinə müsahibədə media və vətəndaş cəmyyətinin nümayəndələrinin ictimai-siyasi fiqurlara qarşı təzyirlər və zorakılıqlara, eləcə də cəzasızlığa etiraz olaraq planlaşdırdığı aksiya, son illər ölkədə ictimai-siyasi fəallara qarşı təqiblərin artması və cəmiyyətdə reaksiyalar haqda danışıb.\nGülnoza Said: Azərbaycanda media ilə bağlı durumun yaxşılacağına heç bir işarə yoxdur\nJurnalistləri Müdafiə Komitəsinin Avropa və Mərkəzi Asiya üzrə koordinatoru Gülnoza Said Amerikanın Səsinə müsahibədə Azərbaycanda medianın durumu, həbsdə olan jurnalistlər, beynəlxalq media təşkilatlarının narahatlığına səbəb olan əsas tendensiyalar və Ukraynada müharibənin post-sovet məkanında jurnalistlərin fəaliyyətinə təsirləri haqda danışıb.\nKaterina Yuşşenko: Bizim qalib gəlməkdən başqa seçimimiz yoxdur\nUkraynanın keçmiş birinci xanımı Katerina Yuşşenko Amerikanın Səsinə müsahibədə Ukraynada son durum, Birləşmiş Ştatlar və Qərb müttəfiqlərinin hərbi yardımı, Rusiyaya qarşı sanksiyalar, prezident Putinin planları, müharibənin mümkün nəticələri və Azərbaycanın yardım səyləri haqda danışıb.\nƏhəd Əhədli: "Müharibə başlayandan Rusiya tərəfindən dezinformasiya hallarını aşkar edirik"\nDünya ölkələrində Ukraynanın şəhərlərində Rusiya qüvvələri tərəfindən dinc insanlara qarşı törədilən qəddarlıqlar haqda məlumatlar və görüntülər şok kimi qarşılanıb. Lakin Rusiya mediasında Ukraynada müharibə ilə bağlı məlumatlar fərqli şəkildə işıqlandılır və bu görüntülər nümayiş etdirilmir. Fakt Yoxla saytının araşdırmaçı jurnalisti Əhəd Əhədli Amerikanın Səsinə müsahibədə Rusiyanın dezinformasiya kampaniyasının hədəfləri, dezinformasiyanın necə və kimlər tərəfindən yayılması haqda danışıb.\nMetyu Brayza: Avropa İttifaqının sülh prosesində iştirakı olduqca vacibdir\nABŞ Dövlət katibinin Avropa və Avrasiya məsələləri üzrə keçmiş yardımçısı, ATƏT-in Minsk Qrupunun keçmiş amerikalı həmsədri, ABŞ-ın Azərbaycandakı keçmiş səfiri, hazırda Vaşinqtonda Atlantika Şurasının baş elmiş işçisi Metyu Brayza Amerikanın Səsinə müsahibədə Brüsseldə Avropa İttifaqı Şurasının prezidenti Şarl Mişelin vasitəçiliyi ilə Azərbaycan prezidenti İlham Əliyev və Ermənistanın baş naziri Nikol Paşinyan arasında üçtərəfli görüş, Cənubi Qafqazda sülh səylərində Avropa İttifaqı və ABŞ-ın səyləri və Rusiyanın Ukraynaya qarşı apardığı müharibənin post-sovet məkanında “dondurulmuş” münaqişələrə mümkün təsirlərini şərh edib.\nFuad Şahbazov: Azərbaycan və İran arasında anlaşma memorandumu Bakı və Tehranın yenidən əməkdaşlıq müstəvisinə qayıtmasının göstəricisidir\nTəhlilçilər Azərbaycan və İran arasında Azərbaycan ərazisi ilə Naxçıvanı birləşdirəcək nəqliyyat və kommunikasiya dəhlizinin açılması ilə bağlı imzalanmış anlaşma memorandumunun təkcə iki ölkə arasında deyil, bütünlüklə region, eləcə də Şərq-Qərb, Avropa və Asiya arasında kommunikasiyaların qurulmasında və inkişafında mühüm rol oynayacağını gözlədiklərini bildirir. Siyasi təhlilçi Fuad Şahbazov Amerikanın Səsinə müsahibədə Azərbaycan və İran arasında anlaşma memorandumunun regionda ticarət və iqtisadi əlaqələrin gücləndirilməsində rolu, Ukraynada hazırda müharibə fonunda Moskvanın mümkün reaksiyası və İranla nüvə sazişinin canlandırılması səylərinin davam etdiyi bir vaxt Qərbin Bakı və Tehran arasında dialoqun yenilənməsi cəhdlərinə mümkün münasibətini şərh edib.\nMustafa Cəmil Krımoğlu: Bizim ən böyük üstünlüyümüz xalqın birliyi və cəsarətidir\nKrım tatarlarının lideri, Ukrayna Ali Radasının üzvü Mustafa Cəmil Krımoğlu Amerikanın Səsinə müsahibədə Ukraynada durum, Prezident Zelenskinin ABŞ Konqresinə müraciətində Ukraynaya yardım çağırışları, Birləşmiş Ştatlar və Qərbin hərbi və humanitar yardım səyləri haqda danışıb.\nCon Herbst : Sanksiyalar Rusiya iqtisadiyyatına ağır zərbə vuracaq, bu, Putin üçün siyasi zəiflikdir\nQubad İbadoğlu: “Sanksiyalar davamlı olsa, Rusiya 1 ilə İrana, 3 ilə Venesuelaya, 5 ilə isə Şimali Koreyaya çevrilə bilər”\nQərb ölkələri Rusiyanın Ukraynaya hərbi müdaxiləsi ilə əlaqədar Moskvaya qarşı indiyə qədər presedenti olmayan sanksiyalar tətbiq edib. Rusiya SWIFT banklararası sistemdən kənarlaşdırılıb. Rusiyanın Mərkəzi Bankına sanksiyalar tətbiq edilib. London İqtisadiyyat və Siyasi Elmlər Məktəbinin elmi işçisi, iqtisadçı ekspert Qubad İbadoğlu Amerikanın Səsinə müsahibədə Qərbin tətbiq etdiyi sanksiyaların Rusiya iqtisadiyyatı və Azərbaycana mümkün təsirlərini şərh edib.\nƏləkbər Raufoğlu: Rusiyanın dezinformasiyasının qarşısını almağın ən düzgün yolu doğru informasiyadır\nRusiya-Ukrayna böhranının həlli istiqamətində diplomatik səylər bu həftə də davam etdirilib. Prezident Bayden amerikalılar və rusiyalılara müraciət edərək, Ukraynaya müdaxilə ehtimalının güclü olaraq qaldığını deyib və bunun rislərini vurğulayıb. Rusiya hərbi qüvvələrinin bir hissəsini Ukrayna sərhədindən geri çəkdiyini bəyan edib. Lakin ABŞ rəsmiləri bunun təsdiqi üçün işarələrin olmadığını bildirir. Bu yaxınlarda ABŞ-da mənzillənən Xarici Jurnalistlər Assosiasiyasının üzvlərindən ibarət heyətin tərkibində Ukraynaya səfər edən müstəqil jurnalist Ələkbər Raufoğlu Amerikanın Səsinə müsahibədə ölkədə vəziyyətlə bağlı təəssüratlarını bölüşüb.\nRauf Məmmədov: Qərbin Azərbaycanın enerji layihələrinə dəstəyi heç vaxt azalmayıb\nRusiyanın Ukraynaya mümkün müdaxiləsilə bağlı narahatlıqlar fonunda Rusiya qazından asılı olan Avropa ölkələrində Moskvanin Qərbin sərt reaksiyasina cavab olaraq Avropaya təchizatı kəsə biləcəyi ilə bağlı narahatlıqlar da artmaqdadır. Avropa İttifaqi və Birləşmiş Ştatlar Avropaya enerji təchizatini təmin etmək məqsədilə alternativ yollar axtarır. Qərb ölkələri Azərbaycan da daxil olmaqla, tərəfdaşlar vasitəsilə qaz təchizatının artırılması yollarını müzakirə edir. Vaşinqtonda Yaxın Şərq və Jamestown Fondunda enerji məsələləri üzrə ekspert Rauf Məmmədov Amerikanın Səsinə müsahibədə Qərbin nəzərdən keçirdiyi alternativ enerji mənbələri və Azərbaycanın Avropanın enerji təhlükəsizliyində rolunu şərh edib.\nDaniel Frid: Qərbin reaksiyası Putinin gözlədiyindən daha güclü oldu\nVaşinqtonda Atlantika Şurasının eksperti, ABŞ Dövlət katibinin müavininin yardımçısı olmuş səfir Daniel Frid Amerikanın Səsinə müsahibədə Birləşmiş Ştatlar və Qərbin böhranın həllində səyləri, Rusiyanın müdaxilə etdiyi təqdirdə tətbiq ediləcək sanksiyalar və Azərbaycanın Avropanın enerji təhlükəsizliyində rolunu şərh edib.\nPrezident Co Bayden bu həftə Vaşinqtonda jurnalistlərə açıqlamasında Rusiyanın Belarus və Ukrayna sərhədi boyu hərbi qüvvə cəmləşdirməyə davam etdiyini bildirərək, Birləşmiş Ştatlar və NATO-nun Şərqi Avropada çəkindirmə səylərini gücləndirməyə hazır olduğunu deyib. ABŞ prezidenti bununla belə Ukraynaya Amerika hərbi qüvvələrini gödərməyəcəyini deyib. Rəsmi Vaşinqton həmçinin Ukraynaya müdaxilə etdiyi təqdirdə prezident Putinin özünə qarşı sanksiyaların tətbiq edilə biləcəyini bildirib. ABŞ Dövlət katibinin Avropa və Avrasiya məsələləri üzrə keçmiş yardımçısı olmuş səfir Metyu Brayza Amerikanın Səsinə müsahibədə ABŞ-ın Ukrayna böhranının həllində diplomatik səylərini şərh edib.\nGülnoza Said: Polad Aslanovun azadlığa buraxılmasına çağırırıq


Mənim əvəzimə Seymur Baycan\nBütün bu olaylar məni içdən üzür, taqətdən salır, əl-qolumu yazı-pozudan soyudur.\nYeni il axşamı bir kimsədən zəng gözləmədiyim halda dəyərli yazıçı Rafiq Tağı zəng vurub yeni kitabımı təbrik etdi. Sevincdən yanıq düşmüş mən biçarə bu zəngə də şükür eləmişdim.\nSonra məlum olacaq ki, mənim kitabımın “Ən yeni ədəbiyyat” seriyasından çıxması bəzilərini əməlli-başlı qıcıqlandırıb. Şahbaz bəy də, Rasim bəy də sıcaq münasibətdə olduğum, hər biri ədəbiyyat üçün çox işlər görmüş adamlardır.\nOnları birləşdirən dəyərlər ayıran nəsnələrdən qat-qat çoxdur və kimlərsə bu anlaşılmazlıqdan istifadə edib “ən yeni ədəbiyyat” layihəsinin guya iflasa uğraması haqda cəfəng fikirlər səsləndirməklə ədəbi prosesi hərəkətə gətirmiş bu projeni gözdən salmaq niyyəti güdürlər.\nMünaqişənin kökündə Şahbaz Xuduoğlunun Milli Kitab Müsabiqəsində münsif qismində iştirakı və AYO-çuların bu müsabiqəni boykot etməsi dayanır.\nBu yaxınlarda Vüqar Qurdqanlı yazılarından birində ortaya haqlı bir sual qoymuşdu və nədənsə Rasim Qaraca o sualı cavablandırmadı. Milli Kitab müsabiqəsinə etiraz edən Rasim bəy hakimiyyətin əlinə oynayan Azay Quliyevdən qrant alıb sayt açır. Bax, bu ziddiyəti heç cür anlamaq olmur.\nAzərbaycanda kitab oxuyanların sayı çox azdır. Bunu dəfələrlə yazmışıq, yenə də yazırıq, amma kitab piarının qarşısını alan da elə biz yazarlarıq. Deyək ki, MKM hakimiyyətin ədəbiyyatı inhisara alması məqsədi daşıyır, bəs “Ən yeni ədəbiyyat” layihəsini qaralamağın adı nədir?\nAxı niyə görülən hər işə bir əmma qoyuruq? Rasim Qaracanın məlum yazısı Azadlıq radiosunun “Oxu zalı”nda yayımlanıb və Elmir adlı bir şəxs şərh yerində belə bir cümlə yazıb: “Şahbaz bəy AYO-çulardan MKM-i boykot etdikləri üçün qisas alır. Seymur Baycanı çap etməkdən imtina edir.\nGör “ən yeni ədəbiyyat” adıyla kimləri çap edir: Xalid Kazımlı, Sevinc Çılğın, Kənan Hacılı. Şahbaz bəy demək istəyir ki, mən kimi istəsəm yazıçı edə bilərəm.”\nHə, bax, bu yerdə xoruzun quyruğu görünür. Elmir kimdirsə, bilmirəm, ancaq təxminən hansı cinahdan olduğu bəllidir. Bu adam adımı belə düz yazmayıb.\nOna məsləhət görərdim ki, adlarını çəkdiyi şəxslərin kitablarını oxusun, sonra kiməsə yazıçılıq dərsi keçsin. Təki siz yazıçı ola biləsiniz, bəy. Vallah, sevinərəm.\nO ki, qaldı Seymur Baycana, bu həmin şəxsdir ki, mənim Əlisəmid Kür haqqında yazdığım yazını olduğu kimi romanına köçürmüşdü. Bununla belə, mən bu plagiatlığı normal qarşıladım.\nOnu istedadına bağışladım. Seymur çox istedadlı publisistdir. Tam səmimiyyətimlə deyirəm, mən razı olardım ki, mənim kitabımın əvəzinə onun romanı çıxaydı.


10 iyun, 2020 [18:30]\nMilli valyutada və uzun müddətə yerləşdirilən əmanətlər daha çox gəlir qazandırır. Əlavə pul vəsaitinin qoyulması nəzərdə tutulmayan “Sərfəli” əmanəti 545 gündən etibarən açıldıqda maksimal faiz dərəcəsi 8% təşkil edir. “Universal” əmanəti 365 gündən etibarən yerləşdirildikdə faiz dərəcəsi bir qədər aşağı 6,75% -dir, amma müddətin birinci hissəsində pul vəsaitinin əlavə edilməsinə və faizlərin hər ay ödənməsinə imkan verir. “Sərbəst” əmanətinin özəlliyi isə bütün müddət ərzində depozitə vəsaitin əlavə edilməsidir.\nKönüllü döyüşərək qazi olan Elçinin durumu ürək dağladı - Foto\n24 noyabr, 2020 [12:16]\n24 noyabr, 2020 [12:14]\nƏsgərin akademik borcu ilə bağlı müraciəti araşdırılır\n24 noyabr, 2020 [12:11]\nDeputat yoluxma hallarının artmasının səbəbindən danışıb\n24 noyabr, 2020 [12:07]